
ΝΟΜΟΣ ΥΠΆΡΙΘ. 2919 

Σύνδεση έρευνας καί τεχνολογίας με την παραγωγή και 
άλλες διατάξεις. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΜΕΡΟΣ Α' 

Άρθρο 1 

Τροποποίηση των διατάξεων του ν. 1514/1985 

Οι διατάξεις υπό στοιχεία στ' και ζ' του άρθρου 2 του Ν. 
1514/1985 (ΦΕΚ 13 Α') αντικαθίστανται ως εξής: 

«στ) Ερευνητικός φορέας θεωρείται το νομικό πρόσω¬ 
πο δημοσίου ή ιδιωτικού δικαίου που έχει ως κύριο σκοπό 
την επιστημονική και τεχνολογική έρευνα, σε συνδυασμό 
με την πειραματική ανάπτυξη και επίδειξη, καθώς και τη 
διάδοση και εφαρμογή των αποτελεσμάτων της έρευνας, 
μέσω της οικονομικής εκμετάλλευσης των αποτελεσμά¬ 
των είτε από τους ίδιους ή και τους εργαζόμενους σε αυ¬ 
τούς είτε από τρίτους. 

ζ) Τεχνολογικός φορέας θεωρείται το νομικό πρόσωπο 
δημοσίου ή ιδιωτικού δικαίου που έχει ως κύριο σκοπό την 
ανάπτυξη τεχνολογικών υποδομών και δραστηριοτήτων 
και την παροχή επιστημονικών, τεχνολογικών και τεχνι¬ 
κών υπηρεσιών προς τρίτους (αναλύσεων, μετρήσεων, 
δοκιμών, πληροφόρησης, συμβουλών, προστασίας της 
βιομηχανικής ιδιοκτησίας και άλλες). Ένας φορέας μπο¬ 
ρεί να είναι ταυτόχρονα ερευνητικός και τεχνολογικός. 

Οι διατάξεις του Ν. 1514/1985, όπως κάθε φορά ισχύ¬ 
ουν, και όλες οι διατάξεις, με τις οποίες ρυθμίζονται θέ¬ 
ματα έρευνας και τεχνολογίας, εφαρμόζονται στους ε¬ 
ρευνητικούς και τεχνολογικούς φορείς που εποπτεύονται 
από τη Γ.Γ.Ε.Τ., καθώς και σε όσους άλλους φορείς από 
ειδικές διατάξεις αυτό προβλέπεται. 

Η Ελληνική Επιτροπή Ατομικής Ενέργειας θεωρείται τε¬ 
χνολογικός φορέας, διατηρώντας το νομικό της καθε¬ 
στώς της δημόσιας υπηρεσίας.» 

2. Η παράγραφος 1 του άρθρου 4 του ν. 1514/1985 αντι¬ 
καθίσταται ως εξής: 

«1. Στο Υπουργείο Ανάπτυξης συνιστάται «Εθνικό Συμ¬ 
βούλιο Έρευνας και Τεχνολογίας (Ε.Σ.Ε.Τ.)». Εφεξής, ό¬ 
που στην κείμενη νομοθεσία αναφέρεται το Εθνικό Γνω- 


μοδοτικό Συμβούλιο Έρευνας (Ε.Γ.Σ.Ε.), νοείται το Εθνι¬ 
κό Συμβούλιο Έρευνας και Τεχνολογίας (Ε.Σ.Ε.Τ.). Ως μέ¬ 
λη του Ε.Σ.Ε.Τ. διορίζονται, με απόφαση του Υπουργού Α¬ 
νάπτυξης, όλα τα μέλη των Τομεακών Επιστημονικών 
Συμβουλίων. Με την ίδια απόφαση ορίζονται ο πρόεδρος 
και οι αντιπρόεδροι του Ε.Σ.Ε.Τ., καθώς και επιπλέον έως 
δέκα (10) μέλη από τον ακαδημαϊκό και επιχειρηματικό 
χώρο. 

Τα μέλη του Ε.Σ.Ε.Τ. κατανέμονται σε επιτροπές: 

α) επιστημονικής και τεχνολογικής πολιτικής, 

β) κρίσης των διευθυντών των ερευνητικών κέντρων και 
ινστιτούτων. 

Με απόφαση του Υπουργού Ανάπτυξης ρυθμίζονται η 
σύνθεση των παραπάνω επιτροπών, οι αρμοδιότητές 
τους, καθώς και θέματα απαρτίας και λειτουργίας τους. 
Γραμματειακή υποστήριξη στη λειτουργία του Ε.Σ.Ε.Τ. 
παρέχεται από τη Γ ενική Γ ραμματεία Έρευνας και Τεχνο¬ 
λογίας. Η συμμετοχή στα έργα της Γραμματείας δεν απο¬ 
τελεί δεύτερη θέση ή απασχόληση στο δημόσιο τομέα.» 

3. Η παράγραφος 2 του άρθρου 4 του Ν. 1514/1985 α¬ 
ντικαθίσταται ως εξής: 

«2. Ο Υπουργός Ανάπτυξης συγκροτεί τον εθνικό κατά¬ 
λογο κριτών ύστερα από γνώμη του Ε.Σ.Ε.Τ. Ως κριτές εγ- 
γράφονται αυτοδικαίως διευθυντές ερευνητικών κέντρων 
και των ινστιτούτων τους, διευθυντές αυτοτελών ερευνη¬ 
τικών ινστιτούτων, καθηγητές και αναπληρωτές καθηγη¬ 
τές Α.Ε. I., ερευνητές Α' και Β' βαθμίδας. Επίσης, μπορεί να 
εγγράφονται επίκουροι καθηγητές, ερευνητές Γ βαθμί¬ 
δας, καθηγητές Τ.Ε.Ι., καθώς και στελέχη του ευρύτερου 
παραγωγικού τομέα, κάτοχοι διδακτορικού διπλώματος, 
με δεκαετή τουλάχιστον πείρα σε ερευνητικές δραστη¬ 
ριότητες, από την Ελλάδα και το εξωτερικό. Οι υποψη¬ 
φιότητες των μη αυτοδικαίως εγγραφόμενων για συμμε¬ 
τοχή στον κατάλογο κριτών είτε υποβάλλονται με έγγρα¬ 
φη αίτηση από τους ενδιαφερομένους είτε προτείνονται 
από οποιονδήποτε ερευνητή ερευνητικού ή τεχνολογικού 
φορέα ή επιχείρησης. Η αίτηση, στην οποία γίνεται περι¬ 
γραφή της ειδικότητας του υποψηφίου, συνοδεύεται από 
βιογραφικό σημείωμα. Ο πιο πάνω κατάλογος κριτών δη¬ 
μοσιεύεται στην Εφημερίδα της Κυβερνήσεως και αποτε¬ 
λεί τον «Εθνικό Πίνακα Κριτών». 

Μέλη της ακαδημαϊκής και της ερευνητικής κοινότητας 
προκειμένου να συμμετέχουν σε επιτροπές αξιολόγησης 

πρέπει να έχουν βαθμό ανώτερο ή ίσο του αξιολογουμέ- 
νου εφόσον είναι μέλη Δ.Ε.Π. ή ερευνητές ερευνητικών 
κέντρων και ινστιτούτων.» 

Οι παράγραφοι 3, 4, 5 και 8 του άρθρου 4 του ν. 
1514/1985 καταργούνται και αναριθμούνται οι παράγρα¬ 
φοι 6 και 7 ως παράγραφοι 3 και 4. 

4. Μετά την παράγραφο 4 του άρθρου 4, όπως αναριθ- 
μήθηκε, προστίθεται παράγραφος 5 ως εξής: 

«5. Οι Διευθυντές Ερευνητικών Κέντρων και αυτοτελών 
Ερευνητικών Ινστιτούτων συνέρχονται σε Σύνοδο, με 
σκοπό το συντονισμό των δραστηριοτήτων των εποπτευ¬ 
όμενων από τη Γ.Γ.Ε.Τ. ερευνητικών φορέων και την ε¬ 
φαρμογή της επιστημονικής και τεχνολογικής πολιτικής 
του Υπουργείου Ανάπτυξης. Με απόφαση του Υπουργού 
Ανάπτυξης ορίζονται οιλεπτομέρειες λειτουργίας της Συ¬ 
νόδου.» 

5. Στο τέλος της παραγράφου 4 του άρθρου 5 του ν. 
1514/1985 προστίθενται τα ακόλουθα εδάφια: 

«Βιομηχανικές επιχειρήσεις και άλλες παραγωγικές μο¬ 
νάδες φυσικών ή νομικών προσώπων οποιασδήποτε φύ- 
σεως και μορφήςτου ιδιωτικού ή του δημόσιου τομέα που 
λειτουργούν στη χωρική αρμοδιότητα καθεμιάς των διοι¬ 
κητικών περιφερειών του Κράτους, μπορούν μετά από 
πρόσκληση εκδήλωσης ενδιαφέροντος της οικείας Περι¬ 
φέρειας ή και του Υπουργείου Ανάπτυξης, να υποβάλ¬ 
λουν προτάσεις για χρηματοδότηση (επιχορήγηση ή συν¬ 
δρομή) αυτών από προγράμματα και άλλα χρηματοδοτι¬ 
κά σχήματα που διαχειρίζεται η Περιφέρεια. 

Το π.δ. 274/2000 (ΦΕΚ 225 Α') εφαρμόζεται αναλόγως 
και στην περίπτωση αυτή. Όπου στο διάταγμα αναφέρε- 
ται η Γ.Γ.Ε.Τ. και ο Γενικός Γραμματέας αυτής, νοείται για 
την ανάλογη εφαρμογή η οικεία Περιφέρεια και ο Γ ενικός 
Γ ραμματέας αυτής αντίστοιχα.» 

6. Το άρθρο 8 του ν. 1514/1985 αντικαθίσταται ως εξής: 

«Άρθρο 8 

Ερευνητικοί φορείς του δημόσιου τομέα 

1. Οι ερευνητικοί φορείς που εποπτεύει το Κράτος δια 
της Γ.Γ.Ε.Τ. διακρίνονται σε Ερευνητικά Κέντρα και σε αυ¬ 
τοτελή Ερευνητικά Ινστιτούτα. 

2. Τα Ερευνητικά Κέντρα έχουν αντικείμενο που αναφέ- 
ρεται σε περισσότερες περιοχές της επιστήμης και της 
τεχνολογίας. Τα κέντρα αυτά συναπαρτίζονται από ινστι¬ 
τούτα με αντικείμενο είτε την παραγωγή γνώσεων και α¬ 
νάπτυξη εφαρμογών από ορισμένη επιστημονική περιοχή 
είτε τη διεπιστημονική αντιμετώπιση τεχνολογικών και α¬ 
ναπτυξιακών προβλημάτων της χώρας σε συγκεκριμέ¬ 
νους τομείς αναγκών και την επίλυση προβλημάτων της 
παραγωγικής διαδικασίας και της κοινωνικής ανάπτυξης. 

3. Τα αυτοτελή Ερευνητικά Ινστιτούτα έχουν αντικείμε¬ 
νο είτε την παραγωγή γνώσεων και ανάπτυξη εφαρμογών 
σε ορισμένη επιστημονική περιοχή είτε τη διεπιστημονική 
αντιμετώπιση τεχνολογικών και αναπτυξιακών προβλη¬ 
μάτων της χώρας σε συγκεκριμένο τομέα και την επίλυση 
συγκεκριμένων προβλημάτων της παραγωγικής διαδικα¬ 
σίας και της κοινωνικής ανάπτυξης. Τα Ερευνητικά Ινστι¬ 
τούτα μετά από μια περίοδο πιλοτικής ανάπτυξης, που 
προσδιορίζεται με το ιδρυτικό τους προεδρικό διάταγμα, 
αξιολογούνται και με απόφαση του Υπουργού Ανάπτυ¬ 
ξης, μετά από γνωμοδότηση του Ε.Σ.Ε.Τ., καθορίζεται εί¬ 
τε η ένταξή τους σε Ερευνητικό Κέντρο ή η μετατροπή 


τους σε Ερευνητικό Κέντρο με διεύρυνση των αντικειμέ¬ 
νων τους είτε η κατάργησή τους. Για τα ήδη λειτουργού- 
ντα με τίτλο Ανεξάρτητα Ερευνητικά Ινστιτούτα η περίο¬ 
δος αυτή είναι διετής από τη δημοσίευση του παρόντος 
νόμου. 

4. Όπου στην κείμενη νομοθεσία αναφέρονται «Εθνικά 
Ερευνητικά Κέντρα» και «Ανεξάρτητα Ερευνητικά Ινστι¬ 
τούτα» νοούνται τα πιο πάνω «Ερευνητικά Κέντρα» και 
«Αυτοτελή Ερευνητικά Ινστιτούτα» αντίστοιχα. 

5. Για την εκπλήρωση της αποστολής τους τα ερευνητι¬ 
κά κέντρα και τα αυτοτελή ερευνητικά ινστιτούτα μπορεί 
να δημιουργούν ειδικές βοηθητικές μονάδες τεχνικής υ¬ 
ποστήριξης με απόφαση του διοικητικού τους συμβουλί¬ 
ου ή του διευθυντή τους αντίστοιχα.» 

7. Οι παράγραφοι 1 και 6 του άρθρου 9 του ν. 1514/1985 
αντικαθίστανται ως εξής: 

«1. Τα Ερευνητικά Κέντρα και τα Κέντρα Τεχνολογικής 
Έρευνας που εποπτεύονται από τον Υπουργό Ανάπτυξης 
συνιστώνται με προεδρικά διατάγματα, που εκδίδονται 
σύμφωνα με το άρθρο 25 του νόμου αυτού και μπορεί να 
είναι νομικά πρόσωπα δημοσίου ή ιδιωτικού δικαίου.» 

«6. Ο Διευθυντής του Κέντρου πρέπει: 

α. Ναέχειτην ιθαγένεια χώρας μέλουςτης Ευρωπαϊκής 
Ένωσης. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Ανάπτυξης 
μπορεί, κατ’ εξαίρεση, ο Διευθυντής ναέχειτην ιθαγένεια 
τρίτης χώρας. 

β. Να είναι επιστήμονας με διεθνές κύρος, διοικητική 
πείρα και ερευνητική και τεχνολογική δραστηριότητα 
σχετική με ένα ή περισσότερα από τα αντικείμενα του Κέ¬ 
ντρου, με συμβολή στην προσέλκυση χρηματοδοτήσεων 
για ερευνητικά και τεχνολογικά προγράμματα ή έργα και 
στην εφαρμογή των αποτελεσμάτων της έρευνας. 

γ. Να έχει τα προσόντα διορισμού σε θέση βαθμίδας Α' 
ερευνητή. 

δ. Να γνωρίζει επαρκώς την ελληνική γλώσσα, εκτός 
των περιπτώσεων που διορίζεται κατ’ εφαρμογή ειδικού 
νόμου. 

ε. Να μην έχει συμπληρώσει, κατά την ημέρα που προ¬ 
κηρύσσεται η πλήρωση της θέσης, το 62ο έτος της ηλι¬ 
κίας του.» 

8. Η παράγραφος 12 του άρθρου 9 του ν. 1514/1985 α¬ 
ντικαθίσταται ως εξής: 

«12. Με απόφαση του Υπουργού Ανάπτυξης που δημο¬ 
σιεύεται στην Εφημερίδα της Κυβερνήσεως, συγκροτεί¬ 
ται, Τομεακό Επιστημονικό Συμβούλιο (Τ.Ε.Σ.), για κάθε 
τομέα επιστημονικής και τεχνολογικής πολιτικής που κα¬ 
λύπτει δραστηριότητες ενός ή περισσότερων ινστι- τού¬ 
των των ερευνητικών κέντρων ή αυτοτελών ερευνητικών 
ινστιτούτων. Κάθε Τ.Ε.Σ. αποτελείται από τον Πρόεδρο 
και τέσσερα ως έξι μέλη, τα οποία είναι επιστήμονες με 
διεθνώς αναγνωρισμένο κύρος και μακρόχρονη ερευνη¬ 
τική και επαγγελματική πείρα στο δημόσιο ή και στον ι¬ 
διωτικό τομέα, στο αντικείμενο του Συμβουλίου. Η θητεία 
των μελών των Τ.Ε.Σ. είναι τριετής και μπορεί να ανανεώ¬ 
νεται μία μόνο φορά με όμοια απόφαση. 

Τα Τ.Ε.Σ. έχουν τις εξής αρμοδιότητες: 

α. Παρακολουθούντα ερευνητικά και αναπτυξιακά προ¬ 
γράμματα των ινστιτούτων που υπάγονται στον τομέα ευ¬ 
θύνης τους και υποβάλλουν σχετική γνώμη στον Υπουρ¬ 
γό Ανάπτυξης. 

β. Αποτιμούν το ερευνητικό έργο των ινστιτούτων αυ¬ 
τών, σε συσχετισμό με την επιστημονική και τεχνολογική 
πολιτική του Υπουργείου Ανάπτυξης. 

γ. Καταρτίζουν, ύστερα από εισήγηση του Δ.Σ. του Κέ¬ 
ντρου ή του Διευθυντή του αυτοτελούς Ερευνητικού Ιν¬ 
στιτούτου, για κάθε ινστιτούτο κατάλογο επιστημόνων 
για την αποτίμηση του ερευνητικού έργου του ινστιτού¬ 
του και τον υποβάλλουν για έγκριση στον Υπουργό Ανά¬ 
πτυξης. Ο κατάλογος περιλαμβάνει ερευνητές διεθνούς 
κύρους, κατά προτίμηση από το εξωτερικό, και ανώτερα 
στελέχη του παραγωγικού χώρου. 

δ. Γνωμοδοτούν για την κατάρτιση ανά ινστιτούτο από 
το Δ.Σ. του Κέντρου ή του Διευθυντή του αυτοτελούς Ε¬ 
ρευνητικού Ινστιτούτου, καταλόγου επιστημόνων για τις 
επιτροπές κρίσης ερευνητών του άρθρου 16 παράγρα¬ 
φος 3του ν. 1514/1985. 

ε. Γνωμοδοτούν σε κάθε ερώτημα του Υπουργού Ανά¬ 
πτυξης ή των διοικήσεωντων ερευνητικών κέντρων και ιν¬ 
στιτούτων. 

στ. Μέχρις εκδόσεως της ως άνω υπουργικής απόφα¬ 
σης τα Ε.Σ. και Ε.Σ.Ι. συνεχίζουν να λειτουργούν, η δε θη¬ 
τεία των μελών τους παρατείνεται αναδρομικά κατά περί¬ 
πτωση.» 

9. Η παράγραφος 13 του άρθρου 9 του ν. 1514/1985 α¬ 
ντικαθίσταται ως εξής: 

«13. Το Επιστημονικό Γνωμοδοτικό Συμβούλιο (Ε.Γ.Σ.) 
του άρθρου 10παρ.4τουν. 1514/1985 εξακολουθεί να υ- 
φίσταται. 

Η παράγραφος 4, η τελευταία πρόταση της παραγρά¬ 
φου 12, οι διατάξεις α', β' και ε'της παραγράφου 13 του 
άρθρου 9 του ν.1514/1985 επαναφέρονται σε ισχύ ως εί¬ 
χαν προ της δημοσίευσης του ν. 2115/1993 (ΦΕΚ 15 Α') 
καταργουμένου του άρθρου 32 αυτού.» 

10. Η παράγραφος 1 του άρθρου ΙΟτου ν.1514/1985 α¬ 
ντικαθίσταται ως εξής: 

«1. Με απόφαση του Υπουργού Ανάπτυξης, που εκδίδε- 
ται μετά από γνώμη του Ε.Σ.Ε.Τ., τα Ερευνητικά Κέντρα 
μπορεί να υποδιαιρούνται σε ινστιτούτα κατά τομέα επι¬ 
στημονικής εξειδίκευσης ή και διεπιστημονικό τομέα που 
εξυπηρετεί ομάδα οικονομικών και κοινωνικών προβλη¬ 
μάτων.» 

11. Στις παραγράφους 2 και 4 του άρθρου 11 του ν. 
1514/1985 γίνονται οι ακόλουθες τροποποιήσεις: 

α. Στην παράγραφο 2, μετά την περίπτωση γ'προστίθε¬ 
ται περίπτωση δ' ως εξής: 

«δ) την προώθηση της εφαρμογής και παραγωγικής α¬ 
ξιοποίησης των αποτελεσμάτων της έρευνας ή την αξιο¬ 
ποίησή τους από όργανα λήψης αποφάσεων στο δημόσιο 
ή ιδιωτικό τομέα», και η τελευταία πρώην δ' περίπτωση α- 
ναριθμείται σε ε'. 

β. Η παράγραφος 4 αντικαθίσταται ως εξής: 

«4. Για την αξιολόγηση των ενδιαφερομένων συγκρο¬ 
τείται με απόφαση του Υπουργού Ανάπτυξης, ύστερα α¬ 
πό γνώμη της αρμόδιας επιτροπής του Ε.Σ.Ε.Τ., ειδική ε¬ 
πιτροπή κριτών από πέντε τουλάχιστον επιστήμονες με α- 
νεγνωρισμένο κύρος, γνώση των ερευνητικών 
αντικειμένων, των πεδίων ειδίκευσης του ινστιτούτου και 
επαρκή πείρα σε θέματα αξιοποίησης των αποτελεσμά¬ 
των της έρευνας και διοίκησης φορέων ή ερευνητικών ο¬ 
μάδων. Η επιτροπή αυτή υποβάλλει στον Υπουργό Ανά¬ 
πτυξης πίνακα κατά τη σειρά αξιολόγησης των υποψη¬ 


φίων με αιτιολογημένη έκθεση. Γ ια την αξιολόγησή τους 
λαμβάνεται υποχρεωτικά υπόψη και η γνώμη του συνό¬ 
λου των ερευνητών του Ινστιτούτου, η οποία διατυπώνε¬ 
ται κατά τη διαδικασία που προβλέπεται ειδικά στον εσω¬ 
τερικό κανονισμό του Ινστιτούτου. Αν η γνώμη των ερευ¬ 
νητών δεν διατυπωθεί στην προθεσμία που προβλέπεται 
στον εσωτερικό κανονισμό, ο πίνακας καταρτίζεται χωρίς 
αυτή. Ο Υπουργός, με απόφασή του, που δημοσιεύεται 
στην Εφημερίδα της Κυβερνήσεως, διορίζει υποχρεωτικά 
ως Διευθυντή έναν εκτωντριών πρώτων από τον οικείο πί¬ 
νακα. Σε περίπτωση διορισμού διευθυντή Ινστιτούτου 
που είναι ενταγμένο σε Κέντρο, διορίζεται υποχρεωτικά ο 
πρώτος του πίνακα.» 

12. Οι παράγραφοι 2, 3 και 4 του άρθρου 15 του ν. 
1514/1985 αντικαθίστανται ως εξής: 

«2. Ερευνητές είναι επιστήμονες, κάτοχοι διδακτορικού 
διπλώματος, που εργάζονται για την παραγωγή ή βελτίω¬ 
ση γνώσεων και την εφαρμογή τους για την παραγωγή 
προϊόντων, διατάξεων (όονίοθε), διαδικασιών, μεθόδων 
και συστημάτων, ενώ μπορούν να παρέχουν και εκπαι¬ 
δευτικό και διοικητικό έργο. Ανάλογα με το ερευνητικό 
έργο τους, τη διεθνή αναγνώρισή τους και τη συμβολή 
τους στην εκμετάλλευση των επιστημονικών και τεχνολο¬ 
γικών γνώσεων, οι ερευνητές κατατάσσονται σε τέσσερις 
βαθμίδες: Α', Β', Γ καιΔ'. 

Τα ελάχιστα προσόντα που απαιτούνται για τον αρχικό 
διορισμό του ερευνητή σε κάθε βαθμίδα είναι τα εξής: 

- Για τη βαθμίδα Δ' απαιτούνται γνώσεις και αποδεδειγ¬ 
μένη ικανότητα για υπεύθυνη εκτέλεση μιας φάσης ή ε¬ 
νός τμήματος έργου έρευνας και τεχνολογικής ανάπτυ¬ 
ξης, που προκύπτουν από προσκομιζόμενα στοιχεία. 

- Για τη Γ βαθμίδα απαιτείται ο ερευνητής να έχει τεκ¬ 
μηριωμένη ικανότητα να σχεδιάζει και να εκτελεί έργα έ¬ 
ρευνας και τεχνολογικής ανάπτυξης, να κατανέμει τμή¬ 
ματα ή φάσεις του έργου σε άλλους ερευνητές και να 
τους καθοδηγεί ή επιβλέπει. Επίσης απαιτείται να έχει κά¬ 
νει πρωτότυπες δημοσιεύσεις σε επιστημονικά περιοδικά 
διεθνώς αναγνωρισμένα ή και να έχει διεθνή διπλώματα 
ευρεσιτεχνίας στην Ελλάδα και το εξωτερικό. Σε περί¬ 
πτωση που εκκρεμούν αιτήσεις έρευνας και εξέτασης για 
χορήγηση διπλώματος ευρεσιτεχνίας, λαμβάνονται υπό¬ 
ψη οι εκθέσεις του αρμόδιου γραφείου βιομηχανικής ι¬ 
διοκτησίας. 

- Για τη Β' βαθμίδα απαιτείται ο ερευνητής να έχει τεκ¬ 
μηριωμένη ικανότητα να οργανώνει και να διευθύνει προ¬ 
γράμματα έρευνας και τεχνολογικής ανάπτυξης, να συ¬ 
ντονίζει και να κατευθύνει την έρευνα και την τεχνολογική 
ανάπτυξη στα επί μέρους έργα του προγράμματος έρευ¬ 
νας και τεχνολογικής ανάπτυξης, να αναζητεί και να προ¬ 
σελκύει οικονομικούς πόρους από εξωτερικές πηγές για 
τη χρηματοδότηση των δραστηριοτήτων του ινστιτούτου 
ή του κέντρου και να προωθεί πρωτοποριακές ιδέες στην 
επιστήμη και την τεχνολογία. Επίσης απαιτείται να έχει 
κάνει πρωτότυπες δημοσιεύσεις σε επιστημονικά και τε¬ 
χνικά περιοδικά διεθνώς αναγνωρισμένου κύρους ή να έ¬ 
χει διεθνή διπλώματα ευρεσιτεχνίας και να έχει προσφέ¬ 
ρει στην πρόοδο της επιστήμης και της τεχνολογίας και 
των εφαρμογών τους συμβολή αναγνωρισμένη από άλ¬ 
λους ερευνητές. 

- Γ ια την Α' βαθμίδα απαιτείται ο ερευνητής να έχει απο¬ 
δεδειγμένη ικανότητα να αναπτύσσει την έρευνα και τις ε- 

φαρμογές της σε νέους τομείς, να συντονίζει δραστηριό¬ 
τητες σε ευρύτερα πεδία έρευνας και τεχνολογικής ανά¬ 
πτυξης, να συμβάλλει στη χάραξη ερευνητικής και τεχνο¬ 
λογικής πολιτικής και την ανάπτυξη ερευνητικών οργανι¬ 
σμών με την προσέλκυση εξωτερικών χρηματοδοτήσεων, 
να έχει αναγνωριστεί διεθνώς για τη συμβολή του σε επι¬ 
στημονικούς και τεχνολογικούς τομείς της ειδικότητάς 
του, να έχει συμβάλει στη διάδοση και εφαρμογή της πα- 
ραγόμενης από την έρευνα γνώσης, να έχει πλούσιο συγ¬ 
γραφικό έργο σε μονογραφίες ή δημοσιεύσεις σε περιο¬ 
δικά διεθνώς αναγνωρισμένου κύρους ή και σημαντικά δι¬ 
πλώματα ευρεσιτεχνίας. 

3. Για κάθε βαθμίδα απαιτούνται και τα προσόντα όλων 
των προηγούμενων βαθμιδών. Εξειδίκευση των προσό¬ 
ντων, ιδιαίτερα σε σχέση με τη συμβολή του υποψηφίου 
στη διάδοση και οικονομική εκμετάλλευση της νέας γνώ¬ 
σης, μπορεί να προβλεφθεί στους εσωτερικούς κανονι¬ 
σμούς των ερευνητικών κέντρων και ινστιτούτων. 

4. Οι προβλεπόμενες θέσεις ερευνητών είναι κοινές ως 
προς όλες τις βαθμίδες (Α', Β', Γ', Δ'). Οι Διευθυντές Ε¬ 
ρευνητικών Κέντρων, ινστιτούτων τους και αυτοτελών ε¬ 
ρευνητικών ινστιτούτων θεωρείται ότι κατέχουν με το διο¬ 
ρισμό τους προσωποπαγή θέση ερευνητή Α' για όλες τις 
συνέπειες. Η διαδικασία επιλογής για διορισμό των Διευ¬ 
θυντών Ερευνητικών Κέντρων και των Ινστιτούτων τους, 
καθώς και των Διευθυντών των αυτοτελών Ερευνητικών 
Ινστιτούτων, μπορεί να αρχίζει έξι μήνες πριν από τη λήξη 
της θητείας του υπηρετούντος Διευθυντή.» 

13. Οι τίτλοι των βαθμιδών ερευνητή είναι οι εξής: Α' 
βαθμίδα «Διευθυντής Ερευνών», Β' Βαθμίδα «Κύριος Ε¬ 
ρευνητής», Γ' Βαθμίδα «Εντεταλμένος Ερευνητής» και Δ' 
Βαθμίδα «Δόκιμος Ερευνητής». 

14. α) Η παράγραφος 6 του άρθρου 15 και η παράγρα¬ 
φος 1 β εδάφιο δεύτερο του άρθρου Ιθτουν. 1514/1985 
καταργούνται. 

β) Η παράγραφος 2του άρθρου 26του ν. 1514/1985 κα- 
ταργείται και οι παράγραφοι 3,4,5 και 6 του ίδιου άρθρου 
αναριθμούνται σε 2,3, 4 και 5. 

15. Στο τέλος της παραγράφου 1 του άρθρου 23 του 
ν. 1514/1985 προστίθεται περίπτωση η' ως εξής: 

«η) Χρηματοδοτήσεις των έργων και γενικά των ερευ¬ 
νητικών και τεχνολογικών δραστηριοτήτων αυτών.» 

16. Στο τέλος του άρθρου 23 του ν. 1514/1985 προστί¬ 
θεται παράγραφος 5 ως εξής: 

«5. Οι ερευνητικοί και τεχνολογικοί φορείς μπορούν να 
συνάπτουν δάνεια από τράπεζες και χρηματοπιστωτι¬ 
κούς οργανισμούς για την ανάπτυξη δραστηριοτήτων έ¬ 
ρευνας και τεχνολογικής ανάπτυξης, εκμετάλλευσης της 
επιστημονικής και τεχνολογικής γνώσης και γενικά των α¬ 
ποτελεσμάτων της έρευνας.» 

17. Το πρώτο εδάφιο της παραγράφου 1 του άρθρου 25 
του ν. 1514/1985 αντικαθίσταται ως εξής: 

«1. Με προεδρικά διατάγματα, που εκδίδονται με πρό¬ 
ταση του Υπουργού Ανάπτυξης και γνώμη του Ε.Σ.Ε.Τ., εί¬ 
ναι δυνατόν:». 

18. Στο άρθρο 19 παράγραφος 1 στο τέλος της περί¬ 
πτωσης δ' του ν. 1514/1985 προστίθεται εδάφιο ως εξής: 

«Στην περίπτωση αυτή, ως επιβλέπωντου μεταπτυχια¬ 
κού φοιτητή, σύμφωνα με την παράγραφο 4 περίπτωση α' 
του άρθρου 12 του ν. 2083/1992 (ΦΕΚ 159 Α'), μπορεί να 
ορίζεται ερευνητής βαθμίδας Α', Β' ή Γ του ερευνητικού 


κέντρου ή του αυτοτελούς ερευνητικού ινστιτούτου κατά 
τα προβλεπόμενα στην παράγραφο 3α του ίδιου άρθρου, 
ο οποίος συμμετέχει και ως μέλος της εξεταστικής επι¬ 
τροπής που προβλέπεται στην παράγραφο 5 περιπτώ¬ 
σεις α' και β'του αυτού άρθρου.» 

Άρθρο 2 

Μετά το άρθρο 23 του ν. 1514/1985 προστίθεται νέο άρ¬ 
θρο 23 Α, ως εξής: 

«Άρθρο 23 Α 

Αξιολόγηση ερευνητικών κέντρων και ινστιτούτων 

Τα ερευνητικά ινστιτούτα αξιολογούνται κάθε τέσσερα 
(4) έτη από επιτροπές εμπειρογνωμόνων διεθνούς κύ¬ 
ρους που συγκροτεί το Υπουργείο Ανάπτυξης. Με από¬ 
φαση του Υπουργού Ανάπτυξης καθορίζονται τα κριτήρια 
αξιολόγησης, όσον αφορά την πορεία των δραστηριοτή¬ 
των τους σε σχέση με τις διεθνείς επιστημονικές και τε¬ 
χνολογικές εξελίξεις, τα επιτεύγματα και τις επιπτώσεις 
τους στην επιστημονική γνώση και την τεχνολογική ανά¬ 
πτυξη, τη δημιουργία νέων δραστηριοτήτων εκμετάλλευ¬ 
σης της γνώσης, το κόστος λειτουργίας, την ικανότητα 
προσέλκυσης προσωπικού υψηλού επιπέδου και εξωτε¬ 
ρικών χρηματοδοτήσεων για παροχή επιστημονικών και 
τεχνολογικών υπηρεσιών και τις προοπτικές ανάπτυξης 
για τα επόμενα έτη. Οι επιτροπές οφείλουν να ολοκληρώ¬ 
νουν την αξιολόγηση και να υποβάλουν την έκθεσή τους 
με τις προτάσεις τους μέσα σε τρεις (3) μήνες από την α¬ 
νάθεση. Τα αποτελέσματα της αξιολόγησης κοινοποιού¬ 
νται σε κάθε ενδιαφερόμενο καιλαμβάνονται υπόψη κατά 
την κατάρτιση του προϋπολογισμού των ερευνητικών ιν¬ 
στιτούτων και κέντρων για τα αμέσως επόμενα έτη. Σε πε¬ 
ρίπτωση που παρέλθουν περισσότερα από πέντε (5) έτη 
χωρίς να πραγματοποιηθεί η ανωτέρω αξιολόγηση, λόγω 
μη παροχής επαρκών πληροφοριών από τον ερευνητικό 
φορέα προς την επιτροπή και παρ’ όλο ότι το Υπουργείο 
Ανάπτυξης έχει κινήσει εγκαίρως τις απαιτούμενες διαδι¬ 
κασίες, αναστέλλεται μέχρι να υποβληθεί η έκθεση αξιο¬ 
λόγησης, η χρηματοδότηση των ινστιτούτων από τον τα¬ 
κτικό προϋπολογισμό. 

Τα κέντρα και αυτοτελή ερευνητικά ινστιτούτα που είναι 
Ν.Π.Ι.Δ. τηρούν λογιστικά βιβλία τρίτης κατηγορίας.» 

Άρθρο 3 

Αποδοχές διευθυντών και ερευνητικού προσωπικού 
ερευνητικών κέντρων και ινστιτούτων 

1. Η περίπτωση η' της παραγράφου 3 του άρθρου 17 
του ν. 2530/1997, όπως είχε αντικατασταθεί από την πα¬ 
ράγραφο 2 του άρθρου 22του ν. 2741/1999 (ΦΕΚ 199 Α'), 
αντικαθίσταται ως εξής: 

«Οι αποδοχές των Διευθυντών των ερευνητικών κέ¬ 
ντρων, των ινστιτούτων τους και των αυτοτελών ερευνη¬ 
τικών ινστιτούτων, καθώς και του Προέδρου της Ε.Ε.Α.Ε. 
είναι ο βασικός μισθός του ερευνητή Δ' με συντελεστή 1,7 
στρογγυλοποιούμενος στην πλησιέστερη εκατοντάδα, 
μαζί με όλα τα επιδόματα, τις παροχές και τις αποζημιώ¬ 
σεις, όπως αυτές ορίζονται στις παραγράφους 1 και 3 του 
παρόντος άρθρου 17. Πέρα των αποδοχών αυτών, στους 
Διευθυντές αυτούς καταβάλλεται και επίδομα θέσης ευ¬ 
θύνης, ύψους διακοσίων χιλιάδων (200.000) δραχμών το 
μήνα για τους Διευθυντές των Ινστιτούτων των ερευνητι- 

κών κέντρων καιτων αυτοτελών ερευνητικών ινστιτούτων 
και διακόσιες πενήντα χιλιάδες (250.000) δραχμές για 
τους Διευθυντές των ερευνητικών κέντρων. Διευθυντές 
που είναι μέλη Δ.Ε.Π. εισπράττουν ολόκληρο το επίδομα 
χρόνου υπηρεσίας, ανάλογα με τα έτη προϋπηρεσίας 
που αναγνωρίζονται από το οικείο Α.Ε.Ι..» 

2. Στο τέλος της παραγράφου 3 του άρθρου 17 του ν. 
2530/1997 προστίθεται περίπτωση υπό στοιχείο ι', ως ε¬ 
ξής: 

«ι. Αμοιβή αποδοτικότητας που καθορίζεται ετησίως με 
κυμαινόμενο συντελεστή ως 120% επίτου συνόλου των α¬ 
ποδοχών και υπολογίζεται για τους Ερευνητές, τους Ειδι¬ 
κούς Λειτουργικούς Επιστήμονες και τις άλλες κατηγο¬ 
ρίες προσωπικού από τη Διοίκηση του Ερευνητικού Κέ¬ 
ντρου ή αυτοτελούς Ερευνητικού Ινστιτούτου, του 
Κ.Ε.Τ.ΕΘ.Α. ή της Ε.Ε.Α.Ε., με βάση τα ποσά των κονδυ- 
λίων που εισέρευσαν κατά τα παρελθόντα τρία έτη στον 
ερευνητικό φορέα από προγράμματα ή έργα χρηματοδο¬ 
τούμενα, εκτός του Κρατικού Προϋπολογισμού και στα ο¬ 
ποία συμμετείχαν ενεργά οι ερευνητές και οι Ε.Λ.Ε. ή από 
εκμετάλλευση τεχνογνωσίας και ερευνητικών αποτελε¬ 
σμάτων. Οι κατηγορίες των εκτός Κρατικού Προϋπολογι¬ 
σμού χρηματοδοτήσεων που λαμβάνονται υπόψη για τον 
υπολογισμό της αμοιβής αποδοτικότητας αποφασίζονται 
από τη διοίκηση του αρμόδιου φορέα. Με κοινή απόφαση 
των Υπουργών Οικονομικών και του κατά περίπτωση επο- 
πτεύοντος Υπουργού μπορεί να ρυθμίζεται η χορήγηση 
της πιο πάνω αμοιβής αποδοτικότητας σε διευθυντές ε¬ 
ρευνητικών κέντρων και ινστιτούτων αυτών και αυτοτε¬ 
λών ερευνητικών ινστιτούτων, καθώς και στη Διοίκηση 
της Ε.Ε.Α.Ε..» 

3. Οι διατάξεις της παραγράφου 5 του άρθρου 20 και 
της παραγράφου 3 του άρθρου 23 του ν. 1733/1987 ε¬ 
φαρμόζονται αναλόγως και στους ειδικούς λειτουργι¬ 
κούς επιστήμονες, το βοηθητικό τεχνικό προσωπικό των 
ερευνητικών κέντρων και ινστιτούτων, στα μέλη Δ.Ε.Π. 
τωνΑ.Ε.Ι., στο Ε.Π.τωνΤ.Ε.Ι., στο ερευνητικό προσωπικό 
του Εθνικού Ιδρύματος Αγροτικής Έρευνας (ΕΘ.Ι.ΑΓ.Ε.) 
και των νοσοκομείων, καθώς και στο τεχνικό προσωπικό 
όλων των ανωτέρω φορέων. 

Άρθρο 4 

Στελέχωση ερευνητικών και τεχνολογικών φορέων 

1. Για τη στελέχωση των ερευνητικών και τεχνολογικών 
φορέων που εποπτεύονται από τη Γ.Γ.Ε.Τ., των εταιρειών 
του άρθρου 3παρ. 5του ν. 1514/1985, καιτων Επιστημο¬ 
νικών και Τεχνολογικών Πάρκων του άρθρου 23 του ν. 
2741/1999 με προσωπικό, είτε με σύμβαση ιδιωτικού δι¬ 
καίου αορίστου χρόνου είτε με σύμβαση που θα διαρκεί 
όσο απαιτείται για την εκτέλεση του προγράμματος ή έρ¬ 
γου για το οποίο γίνεται η πρόσληψη, και τον καθορισμό 
των αποδοχών του προσωπικού αυτού, εφαρμόζονται α¬ 
ναλόγως οι διατάξεις του δεύτερου εδαφίου της παρ. 3 
του άρθρου έβδομου του ν. 1955/1991 (ΦΕΚ112 Α') και το 
άρθρο 5 παρ. 12 του ν. 2229/1994 (ΦΕΚ 38 Α'), όπως συ¬ 
μπληρώθηκε με το δεύτερο άρθρο παρ. 2 του ν. 
2261/1994.0 ανώτατος αριθμός των προσώπων που μπο¬ 
ρεί να προσληφθούν, καθώς και η νομική μορφή της απα¬ 
σχόλησής τους καθορίζεται με αποφάσεις του Διοικητι¬ 
κού Συμβουλίου των πιο πάνω φορέων και εταιριών, αφού 
ληφθούν υπόψη οι δυνατότητες του προϋπολογισμού και 


οι εισροές από πηγές, εκτός των τακτικών επιχορηγήσε¬ 
ων. 

2. Η παράγραφος 3 περίπτωση α' του άρθρου 20 του 
ν. 1514/1985 αντικαθίσταται ως εξής: 

«α. Ειδικούς Λειτουργικούς Επιστήμονες με διδακτορι¬ 
κό δίπλωμα ή μεταπτυχιακό τίτλο σπουδών ή μεταπτυχια¬ 
κή εξειδίκευση σε ειδικό επιστημονικό τομέα σε ερευνητι¬ 
κό ίδρυμα της ημεδαπής ή αλλοδαπής και πείρα στο σχε¬ 
δίασμά ή εφαρμογή επιστημονικών και τεχνολογικών 
προγραμμάτων και έργων.» 

Οι Ειδικοί Λειτουργικοί Επιστήμονες των ερευνητικών 
φορέων επιλέγονται, προσλαμβάνονται και εξελίσσονται 
όπως και οι ερευνητές των φορέων αυτών κατ’ εφαρμογή 
των σχετικών για τους ερευνητές διατάξεων. Με απόφα¬ 
ση του Υπουργού Ανάπτυξης μπορεί να ορίζονται και ει¬ 
δικότερα προσόντα που απαιτούνται για την πρόσληψη 
και την εξέλιξη των Ε.Λ.Ε. από βαθμίδα σε ανώτερη βαθ¬ 
μίδα. 

Άρθρο 5 

Θέματα των επιστημονικών και τεχνολογικών 
πάρκων (Ε.Τ.Π.) και της Α.Ε. «Εθνικό Δίκτυο 
Έρευνας και Τεχνολογίας (Ε.Δ.Ε.Τ. Α.Ε.)» 

1. Αντικαθίσταται το εδάφιο γ' της παραγράφου 1 του 
άρθρου 23 του ν. 2741/1999 ως εξής: 

«γ. ί) Τα Ε.Τ.Π έχουν τη μορφή ανωνύμου εταιρείας. Ι¬ 
δρύονται και διέπονται από τις περί ανωνύμων εταιρειών 
διατάξεις, εφόσον δεν ορίζεται διαφορετικά από τις δια¬ 
τάξεις του παρόντος. Εφόσον στο μετοχικό κεφάλαιο ε¬ 
νός Ε.Τ.Π. συμμετέχει το Δημόσιο ή Ν.Π.Δ.Δ., το κατα¬ 
στατικό υπογράφεται και από τον Υπουργό Οικονομικών. 

Ν )Στο κεφάλαιο και τη διοίκηση των Α.Ε. μπορεί να με¬ 
τέχουν το Δημόσιο και κάθε φύσης νομικά πρόσωπα δη¬ 
μοσίου ή ιδιωτικού δικαίου με κερδοσκοπικό ή μη χαρα¬ 
κτήρα. 

Νί) Το Ε.Τ.Π. μπορεί να συνιστά θυγατρικές εταιρείες ή 
να μετέχει σε εταιρείες που έχουν σκοπό που συνδέεται 
με τους σκοπούς του Ε.Τ.Π.. Το ύψος του μετοχικού κε¬ 
φαλαίου κατά την ίδρυση, καθώς και τα μερίδια των μετό¬ 
χων ορίζονται με το καταστατικό του Ε.Τ.Π..» 

2. Όλες οι μετοχές της επιχορηγούμενης από τη 
Γ.Γ.Ε.Τ. Ανώνυμης Εταιρίας Επιστημονικό Πάρκο Πάτρας 
περιέρχονται στην αποκλειστική κυριότητα του Δημοσί¬ 
ου, το οποίο στη συνέχεια μπορεί να τις διαθέσει ή να τις 
πωλήσει με κοινή απόφαση των Υπουργών Ανάπτυξης και 
Οικονομικών. 

3. Οι διατάξεις του άρθρου 23 του ν. 2741/1999 (ΦΕΚ 
199 Α') έχουν ανάλογη εφαρμογή και στις Εταιρείες Αξιο- 
ποιήσεως και Διαχειρίσεως της περιουσίας των Α.Ε.Ι., κα¬ 
θόσον αφορά την οργάνωση, διαχείριση και λειτουργία 
Τεχνολογικών Πάρκων από αυτές. 

4. Η χρηματοδότηση αναπτυξιακών προγραμμάτων Ε¬ 
πιστημονικών και Τεχνολογικών Πάρκων και θερμοκοιτί¬ 
δων επιχειρήσεων γίνεται με αποφάσεις του Υπουργού Α¬ 
νάπτυξης από το Πρόγραμμα Δημοσίων Επενδύσεων. Με 
τις ίδιες αποφάσεις ορίζονται οι προϋποθέσεις, οι όροι 
και η μορφή της χρηματοδότησης, καθώς και κάθε άλλη 
αναγκαία λεπτομέρεια για την εκτέλεση των προγραμμά¬ 
των. Ως θερμοκοιτίδα νοείται το νομικό πρόσωπο που πα¬ 
ρέχει, σε συγκεκριμένους χώρους, υπηρεσίες υποστήρι¬ 
ξης προς επενδυτές και επιχειρηματίες για την ανάπτυξη 

τεχνολογικών καινοτομιών και την εκμετάλλευσή τους α¬ 
πό επιχειρηματικά σχήματα. Είναι δυνατόν ένα Ε.Τ.Π. να 
διαχειρίζεται μια ή περισσότερες θερμοκοιτίδες, οπότε 
δικαιούχος της χρηματοδότησης μπορεί να οριστεί το 

Ε.Τ.Π.. 

5. Η Ε.Δ.Ε.Τ. Α.Ε. μπορεί να αναθέτει την εκπόνηση με¬ 
λετών, την εκτέλεση έργων και προμηθειών και την παρο¬ 
χή υπηρεσιών, κατά παρέκκλιση από κάθε κείμενη διάτα¬ 
ξη, πλην εκείνων της Ευρωπαϊκής Κοινότητας, σύμφωνα 
με όρους και διαδικασίες που προβλέπονται από εδικούς 
κανονισμούς που καταρτίζονται από την Ε.Δ.Ε.Τ. Α.Ε., ε- 
γκρίνονται από τον Υπουργό Ανάπτυξης και δημοσιεύο¬ 
νται στην Εφημερίδα της Κυβερνήσεως. Οι διατάξεις αυ¬ 
τές εφαρμόζονται αναλόγως και για άλλους ερευνητι¬ 
κούς και τεχνολογικούς φορείς. 

Άρθρο 6 

Θέματα προσωπικού της Γ.Γ.Ε.Τ. 

1. Στη Γ.Γ.Ε.Τ. συνιστώνταιτριάντα (30) θέσεις Ειδικού 
Επιστημονικού Προσωπικού, με σχέση εργασίας ιδιωτι¬ 
κού δικαίου αορίστου χρόνου. Τα απαιτούμενα για την 
πρόσληψη προσόντα είναι: διδακτορικό δίπλωμα ή μετα¬ 
πτυχιακός τίτλος σπουδών, διάρκειας τουλάχιστον ενός 
(1) ακαδημαϊκού έτους, πείρα στο σχεδίασμά και εφαρ¬ 
μογή της επιστημονικής και τεχνολογικής πολιτικής και ά- 
ριστη γνώση της αγγλικής και μιας ακόμη ευρωπαϊκής 
γλώσσας. Η πρόσληψη γίνεται ύστερα από προκήρυξη 
στην οποία μπορεί να ζητούνται και ειδικά προσόντα. 

2. Το Ειδικό Επιστημονικό Προσωπικό της Γ.Γ.Ε.Τ., κα¬ 
θώς και το προσωπικό με σύμβαση εργασίας ιδιωτικού δι¬ 
καίου αορίστου χρόνου, μπορεί να προΐσταται υπηρεσια¬ 
κών μονάδωντης Γ.Γ.Ε.Τ., εφόσον οι μονάδες αυτές στε¬ 
λεχώνονται κυρίως με ειδικό επιστημονικό προσωπικό ή 
με προσωπικό με σύμβαση εργασίας ιδιωτικού δικαίου α¬ 
ορίστου χρόνου. 

3. Με αποφάσεις του Υπουργού Ανάπτυξης και του αρ¬ 
μόδιου κάθε φορά Υπουργού μπορεί να αποσπάται προ¬ 
σωπικό από υπηρεσίες του Δημοσίου ή από νομικά πρό¬ 
σωπα δημοσίου δικαίου ή ερευνητικούς και τεχνολογι¬ 
κούς φορείς, ύστερα από γνώμη του αρμόδιου οργάνου 
διοίκησης και αίτηση του ενδιαφερομένου, στις επιχειρή¬ 
σεις που έχουν ιδρυθεί κατ’ εφαρμογή της παρ. 5 του άρ¬ 
θρου 3του ν. 1514/1985. 

Άρθρο 7 

Θέματα διαχείρισης ερευνητικών 
και τεχνολογικών δραστηριοτήτων 

1. Στον τακτικό προϋπολογισμό της Γενικής Γραμματεί- 
ας Έρευνας και Τεχνολογίας (Γ.Γ.Ε.Τ.) του Υπουργείου Α¬ 
νάπτυξης εγγράφεται κατ’ έτος πίστωση για την καταβο¬ 
λή των εισφορών της Ελλάδας στους διεθνείς οργανι¬ 
σμούς: Ευρωπαϊκό Ίδρυμα Επιστήμης (ΕυΒΟΡΕΑΝ 
8ΘΙΕΝΘΕ ΡΟυΝΘΑΤΙΟΝ), στη Διεθνή Αστρονομική Ένω¬ 
ση, στον Ευρωπαϊκό Οργανισμό Διαστήματος, στο πρό¬ 
γραμμα ΕΥΡΗΚΑ και την κάλυ ψη των αναγκαίων δαπανών 
για τη συμμετοχή της χώρας στις δραστηριότητες των 
παραπάνω οργανισμών. 

2. Η Γ. Γ. Ε.Τ., στο πλαίσιο της ενίσχυσης της έρευνας και 
τεχνολογίας, δύναταιναεπιχορηγείκατ’έτοςταΑ.Ε.Ι. και 
τα εποπτευόμενα από αυτήν ερευνητικά κέντρα και ινστι¬ 
τούτα με ποσό χρημάτων ίσο προς τον καταβαλλόμενο 


Φ.Π.Α., για προμήθειες τεχνικού εξοπλισμού αναγκαίου 
για την εκτέλεση ερευνητικών προγραμμάτων που χρη¬ 
ματοδοτούνται από το ΝΑΤΟ ή άλλους διεθνείς οργανι¬ 
σμούς στους οποίους μετέχειη χώρα. Γιατο σκοπό αυτόν 
εγγράφεται κατ’ έτος ειδική σχετική πίστωση στον Κρατι¬ 
κό Προϋπολογισμό. 

3. Με απόφαση του Υπουργού Ανάπτυξης μπορεί, ένα¬ 
ντι εύλογης αποζημίωσης, να ανατίθεται απευθείας σε ε¬ 
ρευνητικούς και τεχνολογικούς φορείς, Ν.Π.Δ.Δ. ή 
Ν.Π.Ι.Δ., που εποπτεύονται από τη Γ.Γ.Ε.Τ. η εκτέλεση ε¬ 
ρευνητικών, τεχνολογικών προγραμμάτων ή έργων και 
μελετών. Με όμοιες αποφάσεις μπορεί να συγκροτούνται 
συλλογικά όργανα για το συντονισμό των προγραμμάτων 
που τελούν υπό την αιγίδα διεθνών οργανισμών ή οργα¬ 
νώσεων. 

4. Η παρ. 3 του άρθρου 5 του ν. 1514/1985 αντικαθίστα¬ 
ται ως εξής: 

«3. Δημόσιες υπηρεσίες, ερευνητικοί και τεχνολογικοί 
φορείς μπορούν να εκτελούν έργα, μελέτες και προγράμ¬ 
ματα για την προώθηση της έρευνας και της τεχνολογικής 
ανάπτυξης. Οι δαπάνες για την εκτέλεση των έργων, με¬ 
λετών και των προγραμμάτων αυτών καλύπτονται από 
κονδύλια του ετήσιου τακτικού προϋπολογισμού και του 
Προγράμματος Δημοσίων Επενδύσεων, που προορίζο¬ 
νται για ερευνητικές και τεχνολογικές δραστηριότητες.» 

5. Για την ανάπτυξη της αμυντικής έρευνας και τεχνο¬ 
λογίας διατίθεται ετησίως ποσοστό ένατοις εκατό επί του 
ύψους του προϋπολογισμού του εξοπλιστικού προγράμ¬ 
ματος του Υπουργείου Εθνικής Άμυνας. 

Άρθρο 8 

Κέντρο Εφαρμογών των Τεχνολογιών 
Επικοινωνίας και Πληροφορίας 

1. Ιδρύεται, σύμφωνα με τις διατάξεις των παραγράφων 
1 και2του άρθρου 25τουν. 1514/1985, νομικό πρόσωπο 
ιδιωτικού δικαίου με την επωνυμία «Κέντρο Εφαρμογών 
των Τεχνολογιών Επικοινωνίας και Πληροφορίας 
(Κ.Ε.Τ.Ε.Π.) με έδρα την Αθήνα, που εποπτεύεται από το 
Υπουργείο Ανάπτυξης. Αποστολή του Κέντρου είναι η 
προώθηση καινοτομικών τεχνολογιών της πληροφορίας 
και της επικοινωνίας (Τ.Π.Ε.) τόσο στο βιομηχανικό χώρο 
όσο και στο χώρο των υπηρεσιών. Ειδικότερα, το Κέντρο: 

α. αναπτύσσει καινοτομικές προσεγγίσεις των Τ.Π.Ε. σε 
μορφή εργαστηριακών και βιομηχανικών πρωτοτύπων 
και παρακολουθεί και μελετά τις εξελίξεις των Τ.Π.Ε. και 
τη διείσδυσή τους στον ιδιωτικό και δημόσιο τομέα, 
β. προσαρμόζει τεχνολογίες στις ανάγκες της βιομηχα¬ 
νίας και των μικρών επιχειρήσεων με τη μορφή εργαστη¬ 
ριακών πρωτοτύπων και συνεργάζεται με τις επιχειρήσεις 
για την εμπορική αξιοποίηση των πρωτοτύπων, 
γ. αναθέτει μελέτες, δράσεις και έργα που συναρτώνται 
με την εθνική δράση για την Κοινωνία της Πληροφορίας, 
δ. προτείνει λύσεις που συνδυάζουν διάφορες Τ.Π.Ε. 
και οδηγούν σε νέες προσεγγίσεις υπηρεσιών για λογα¬ 
ριασμό επιχειρήσεων, οργανισμών και άλλων χρηστών, 
ε. δημιουργεί τις προϋποθέσεις για την ανάπτυξη προϊ¬ 
όντων και υπηρεσιών με Τ.Π.Ε. με δημιουργία υποδομών, 
υλικού ή λογισμικού, περιεχομένου πληροφορίας κ.λπ., 
στ. λειτουργεί ως ενδιάμεσος φορέας για οριζόντιες 
δράσεις την Κοινωνία της Πληροφορίας και αναθέτει έρ¬ 
γα σε καθ’ ύλην αρμόδιους φορείς και υπηρεσίες. 

Όργανα διοίκησης του Κ.Ε.Τ.Ε.Π. είναι το Διοικητικό 
Συμβούλιο και ο Γενικός Διευθυντής. 

2. Για την εκτέλεση της αποστολής το Κ.Ε.Τ.Ε.Π. μπορεί 
να συνεργάζεται με Α.Ε.Ι., Τ.Ε.Ι., ερευνητικά ινστι-τούτα 
και εταιρίες ή να ιδρύει ή να συμμετέχει στην ίδρυση εται¬ 
ριών, που θα έχουν ως σκοπό την πραγμάτωση της απο¬ 
στολής και την επίτευξη των στόχων του Κέντρου. 

3. Απάτης δημοσιεύσεωςτου προεδρικού διατάγματος 
της παραγράφου 1 του άρθρου αυτού οι μετοχές της α¬ 
νώνυμης εταιρείας με την επωνυμία «Εθνικό Δίκτυο Έ¬ 
ρευνας και Τεχνολογίας (Ε.Δ.Ε.Τ.Α.Ε.)», που ανήκουν στο 
Ελληνικό Δημόσιο, περιέρχονται στο Κ.Ε.Τ.Ε.Π. και με το 
ίδιο προεδρικό διάταγμα: α) το νομικό πρόσωπο ιδιωτικού 
δικαίου με την επωνυμία «Ινστιτούτο Επεξεργασίας Λό¬ 
γου (Ι.Ε.Λ.)» θα αποτελέσει ερευνητικό ινστιτούτο του 
Κ.Ε.Τ.Ε.Π. και β) το Εθνικό Κέντρο Τεκμηρίωσης (Ε.Κ.Τ.), 
που λειτουργεί στο Εθνικό Ίδρυμα Ερευνών, αποσπάται 
και αποτελεί τεχνολογικό ινστιτούτο του Κ.Ε.Τ.Ε.Π.. 

Άρθρο 9 

Μουσείο Επιστήμης και Τεχνολογίας 

1. Ιδρύεται, σύμφωνα με τις διατάξεις των παραγράφων 
1 και 2του άρθρου 25 του ν. 1514/1985, τεχνολογικός φο¬ 
ρέας ως νομικό πρόσωπο ιδιωτικού δικαίου με την επω¬ 
νυμία «Μουσείο Επιστήμης και Τεχνολογίας», και έδρα 
την Αθήνα, που εποπτεύεται από το Υπουργείο Ανάπτυ¬ 
ξης· 

2. Σκοπός του Μουσείου είναι η ευαισθητοποίηση της 
ελληνικής κοινωνίας και ιδιαίτερα των νέων, σχετικά με 
την εξέλιξη της τεχνολογίας, και η διάδοση του τεχνολο¬ 
γικού πολιτισμού. 

Αρμοδιότητες του Μουσείου για την επίτευξη του σκο¬ 
πού του αποτελούν: 

α. η επίδειξη των σύγχρονων επιτευγμάτων της τεχνο¬ 
λογίας, 

β. η δημιουργία περιβάλλοντος εκμάθησης και πειρα¬ 
ματισμού της νεολαίας σε νέες τεχνολογίες, 
γ. η ανάπτυξη και διάδοση πνεύματος καινοτομίας, 
δ. ο σχεδιασμός, προγραμματισμός και διεξαγωγή έ¬ 
ρευνας και μελετών σχετικά με τη διάδοση του τεχνολο¬ 
γικού πολιτισμού και την αποδοχή των σύγχρονων τεχνο¬ 
λογιών και των τεχνολογιών του μέλλοντος από την ελλη¬ 
νική κοινωνία, 

ε. η σύνδεση της επιστήμης και τεχνολογίας με την πα¬ 
ραγωγική δραστηριότητα, μέσω ειδικών εκδηλώσεωντου 
Μουσείου, και η παρουσίαση των αποτελεσμάτων ερευ¬ 
νητικών προγραμμάτων. 

3. Πόροι του Μουσείου είναι: 

α. επιχορηγήσεις από τον τακτικό προϋπολογισμό και 
το Π.Δ.Ε. του Υπουργείου Ανάπτυξης, 
β. έσοδα από εκτέλεση προγραμμάτων έρευνας και με¬ 
λετών, 

γ. έσοδα από παροχή υπηρεσιών σε τρίτους, 
δ. έσοδα από εισιτήρια καιπωλήσεις (όπως αντικείμενα, 
ενθύμια, βιβλία), 

ε. δωρεές, κληροδοτήματα και άλλες παροχές τρίτων, 
στ. έσοδα από χορηγίες. 

4. Όργανα διοίκησης του Μουσείου είναι το Διοικητικό 
Συμβούλιο και ο Διευθυντής. Το Διοικητικό Συμβούλιο εί¬ 
ναι πενταμελές. Ο Πρόεδρος και τα μέλη ορίζονται με α¬ 
πόφαση του Υπουργού Ανάπτυξης. Η οργάνωση και στε- 


λέχωση των υπηρεσιών και κάθε λεπτομέρεια αναγκαία 
για την αποτελεσματική λειτουργία προς εκτέλεση του 
σκοπού του Μουσείου, προβλέπονται στον εσωτερικό κα¬ 
νονισμό που καταρτίζεται από το Διοικητικό Συμβούλιο 
και εγκρίνεται με απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Ανάπτυξης και 
Οικονομικών. 

Άρθρο 10 

Χρηματοδότηση Επιχειρηματικών Συμμετοχών 
Υψηλής Τεχνολογίας 

1. α. Συνιστάται ανώνυμη εταιρεία με έδρα την Αθήνα 
και την επωνυμία «Κεφάλαιο Επιχειρηματικών Συμμετο¬ 
χών Υψηλής Τεχνολογίας Α.Ε.» («Κ.Ε.Σ.Υ.Τ. Α.Ε.»). Η εται¬ 
ρεία αυτή διέπεται από τις διατάξεις του κ.ν. 2190/ 1920, 
εκτός αν ορίζεται διαφορετικά στο άρθρο αυτό. 

β. Σκοπός της εταιρείας είναι η ενίσχυση της επιχειρη¬ 
ματικής δραστηριότητας σε τομείς τεχνολογικής έντα¬ 
σης και έντασης γνώσης, που έχουν ιδιαίτερη σημασία για 
τη βελτίωση της ανταγωνιστικότητας της οικονομίας. Για 
την επίτευξη του σκοπού αυτού η εταιρεία προβαίνει σε 
κάθε σχετική ενέργεια και ιδίως: (α) χρηματοδοτεί νέες ε¬ 
πιχειρήσεις, νέους επιχειρηματίες και νέους επιστήμο¬ 
νες, που δραστηριοποιούνται στο τομέα των νέων τεχνο¬ 
λογιών και των νέων επιχειρηματικών προτύπων, (β) πα¬ 
ρέχει διοικητική υποστήριξη, υποδομές και 
συμβουλευτικές υπηρεσίες, που συμβάλλουν στον επι¬ 
χειρηματικό σχεδίασμά και στην οργάνωση των νέων επι¬ 
χειρήσεων, επιχειρηματιών και επιστημόνων που δραστη¬ 
ριοποιούνται στο τομέα αυτόν, (γ) συνεργάζεται με εται¬ 
ρείες κεφαλαίου επιχειρηματικών συμμετοχών και 
χρηματοδοτικούς φορείς για την από κοινού επένδυση σε 
νέες επιχειρήσεις νέων τεχνολογιών και των νέων επιχει¬ 
ρηματικών προτύπων, που βρίσκονται στα πρώτα στάδια 
ανάπτυξης, (δ) συμμετέχει με κεφάλαιο σε χρηματοδοτι¬ 
κούς φορείς, οι οποίοι έχουν συναφή με την εταιρεία σκο¬ 
πό. 

γ. Με κοινή απόφαση των Υπουργών Οικονομικών και 
του Υπουργού Ανάπτυξης ορίζονται οι ειδικότεροι όροι 
και οι προϋποθέσεις για την παροχή χρηματοδότησης 
των νέων επιχειρήσεων που δραστηριοποιούνται στοντο- 
μέα των νέων τεχνολογιών και των νέων επιχειρηματικών 
προτύπων. 

δ. Το αρχικό μετοχικό κεφάλαιο της εταιρείας ορίζεται 
σε πενήντα εκατομμύρια (50.000.000) δραχμές και διαι¬ 
ρείται σε πέντε χιλιάδες (5.000) ονομαστικές μετοχές, ο¬ 
νομαστικής αξίας δέκα χιλιάδων (10.000) δραχμών, ανα¬ 
λαμβάνεται δε και καλύπτεται ολόκληρο με καταβολή με¬ 
τρητών από το Ελληνικό Δημόσιο. Η καταβολή γίνεται 
μέσα σε δύο (2) μήνες από τη δημοσίευση του καταστατι¬ 
κού της εταιρείας. 

ε. Με κοινές αποφάσεις των Υπουργών Οικονομικών και 
Ανάπτυξης, που αποτελούν τη Γενική Συνέλευση της ε¬ 
ταιρείας, το κεφάλαιο αυτό μπορεί να αυξάνεται. Με τις ί¬ 
διες αποφάσεις καθορίζεται ο τρόπος και ο χρόνος που 
θα καλυφθεί το ποσό της αύξησης, μπορεί δε να ορισθεί 
ότι η ανάληψη και καταβολή του γίνεται από το Δημόσιο, 
φορείς ή εταιρείες του ευρύτερου δημόσιου τομέα, τρά¬ 
πεζες - μέλη της Ένωσης Ελληνικών Τραπεζών που λει¬ 
τουργούν στην Ελλάδα, εταιρείες κεφαλαίου επιχειρημα¬ 
τικών συμμετοχών και χρηματοδοτικούς φορείς. Γ ια κάθε 




2080 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


άλλη αύξηση του μετοχικού κεφαλαίου εφαρμόζονται οι 
διατάξεις του κ.ν. 2190/1920. 

στ. Η εταιρεία διοικείται από πενταμελές διοικητικό 
συμβούλιο με διετή θητεία, το οποίο λειτουργεί σύμφωνα 
με τις σχετικές διατάξεις για τις ανώνυμες εταιρείες, και 
τα μέλη του διορίζονται με κοινή απόφαση των Υπουργών 
Εθνικής Οικονομίας και Οικονομικών και Ανάπτυξης. Τα 
μέλη του Διοικητικού Συμβουλίου μπορούν να επαναδιο- 
ριστούν. Με όμοια απόφαση καθορίζεται το ύψος της α¬ 
ποζημίωσής τους. Στις γενικές συνελεύσεις το Ελληνικό 
Δημόσιο εκπροσωπείται από τους Υπουρ-γούς Οικονομι¬ 
κών και Ανάπτυξης ή από το εξουσιοδοτημένο από αυ¬ 
τούς πρόσωπο. 

ζ. Το Διοικητικό Συμβούλιο προσλαμβάνει γενικό διευ¬ 
θυντή με σύμβαση διάρκειας τεσσάρων (4) ετών ύστερα 
από πρόσκληση εκδήλωσης ενδιαφέροντος. Ο Γενικός 
Διευθυντής είναι το ανώτατο εκτελεστικό όργανο της ε¬ 
ταιρείας και διευθύνει τις εργασίες της και συμμετέχει 
στις συνεδριάσεις του Διοικητικού Συμβουλίου χωρίς δι¬ 
καίωμα ψήφου. 

η. Με κοινή απόφαση των Υπουργών Οικονομικών καιΑ- 
νάπτυξης, που δημοσιεύεται στην Εφημερίδα της Κυβερ- 
νήσεως, καταρτίζεται το καταστατικό της εταιρείας. Με 
το καταστατικό αυτό ρυθμίζονται θέματα που αφορούντο 
σκοπό, τη διάρκεια, την έδρα, την έκδοση των μετοχών 
και των προσωρινών τίτλων, τα δικαιώματα των μετόχων, 
τη σύγκληση, τη συγκρότηση, τη λειτουργία και τις αρμο¬ 
διότητες της γενικής συνέλευσης και του Διοικητικού 
Συμβουλίου, την πρώτη εταιρική χρήση, τη διανομή των 
κερδών, τις ετήσιες οικονομικές καταστάσεις, τη λύση και 
την εκκαθάρισή της, τους πρώτους, τακτικό και αναπλη¬ 
ρωματικό, ελεγκτές και κάθε άλλο θέμα που προβλέπεται 
από την κείμενη νομοθεσία. Η τροποποίηση του καταστα¬ 
τικού γίνεται με απόφαση της γενικής συνέλευσης, σύμ¬ 
φωνα με τις διατάξεις του κ.ν. 2190/1920 με την επιφύλα¬ 
ξη των διατάξεων του παρόντος άρθρου. 

θ. Το καταστατικό μπορεί να προβλέπει τη σύσταση Ει¬ 
δικού Συμβουλίου, ύστερα από απόφαση του Διοικητικού 
Συμβουλίου της εταιρείας, το οποίο θα αποτελείται από 
διακεκριμένους επιστήμονες, με εξειδίκευση και πείρα 
στον τομέα των νέων τεχνολογιών και πρόσωπα καταξιω¬ 
μένα στον επιχειρηματικό και ακαδημαϊκό κόσμο. Έργο 
του Ειδικού Συμβουλίου είναι η χάραξη των στρατηγικών 
επιλογών της εταιρείας. Με κοινή απόφαση των Υπουρ¬ 
γών Οικονομικών και Ανάπτυξης καθορίζονται οι λεπτο¬ 
μέρειες για τη συγκρότηση και λειτουργία του Ειδικού 
Συμβουλίου. 

ι. Μετά από απόφαση της γενικής συνέλευσης των με¬ 
τόχων της εταιρείας μπορεί να ανατίθεται σε εταιρείες 
ορκωτών ελεγκτών ο περιοδικός έλεγχος των επί μέρους 
τοποθετήσεων της εταιρίας. 

ια. Η εταιρεία δεν υπόκειται σε οποιονδήποτε φόρο, τέ¬ 
λος ή δικαίωμα Δημοσίου ή τρίτου για την κατάρτιση και 
την τροποποίηση του καταστατικού της. 

ιβ. Το προσωπικό της εταιρείας προσλαμβάνεται όπως 
ορίζει η παράγραφος 3 του άρθρου 1 του ν. 2527/1997. 
Με κοινή απόφαση του Υπουργού Ανάπτυξης και του κα¬ 
τά περίπτωση αρμόδιου Υπουργού, μετά από εισήγηση 
του Διοικητικού Συμβουλίου της εταιρείας είναι δυνατή η 
απόσπαση στην εταιρεία προσωπικού του Δημοσίου ή 


φορέων του δημόσιου τομέα, όπως αυτός ορίζεται στην 
παρ. 1 του άρθρου 14του ν. 2190/1994. 

2. Ιδρύεται εταιρεία χαρτοφυλακίου με την επωνυμία 
«Ανώνυμη Εταιρία Βιομηχανικής Έρευνας και Τεχνολογι¬ 
κής Ανάπτυξης (Β.Ε.Τ.Α. ΑΈ.)», στην οποία περιέρχονται 
οι μετοχές που το Δημόσιο έχει στις παρακάτω εταιρίες: 
Εταιρεία Τεχνολογικής Ανάπτυξης Κεραμικών και Πυρι¬ 
μάχων (ΕΚΕΠΥ Α.Ε.), Ιχθυοκαλλιεργητικό Κέντρο Αχελώ¬ 
ου (ΙΧΘΥΚΑ Α.Ε.), Εταιρεία Τεχνολογικής Ανάπτυξης 
Κλωστοϋφαντουργίας, Ένδυσης και Ινών (Ε.Τ.Α.Κ.Ε.Ι. 
Α.Ε.), Εταιρεία Ανάπτυξης Ναυτικής Τεχνολογίας 
(Ε.Α.Ν.Τ. Α.Ε.), ΕΛΚΕΔΕ Κέντρο Τεχνολογίας και Σχεδια- 
σμού Α.Ε., Ελληνικό Κέντρο Αργυλομάζης, Ελληνικό Κέ¬ 
ντρο Αργυροχρυσοχοΐας (ΕΛ.Κ.Α. ΑΈ.) και Κέντρο Ελλη¬ 
νικού Ενδύ- ματος (ΚΈΛΈΝ.). Με κοινή απόφαση των Υ¬ 
πουργών Οικονομικών και Ανάπτυξης καταρτίζεται το 
καταστατικό με το οποίο ρυθμίζονται τα θέματα που αφο¬ 
ρούν την έδρα, το μετοχικό κεφάλαιο, την αύξηση και τη 
μείωση του μετοχικού κεφαλαίου, την έκδοση των μετο¬ 
χών και των προσωρινών τίτλων, τα δικαιώματα των μετό¬ 
χων, τη σύγκληση, τη συγκρότηση, τη λειτουργία και τις 
αρμοδιότητες της Γενικής Συνέλευσης και του Διοικητι¬ 
κού Συμβουλίου, τους ελεγκτές, τη διανομή των κερδών, 
τις ετήσιες οικονομικές καταστάσεις, τη λύση και την εκ¬ 
καθάρισή της, την πρώτη εταιρική χρήση, το πρώτο Διοι¬ 
κητικό Συμβούλιο, τους πρώτους, τακτικό και αναπληρω¬ 
ματικό, ελεγκτές και κάθε άλλο σχετικό θέμα που προ- 
βλέπεται από την κείμενη για τις ανώνυμες εταιρείες 
νομοθεσία. 

3. Ιδρύεται νομικό πρόσωπο δημοσίου δικαίου με την ε¬ 
πωνυμία Ελληνικό Κέντρο Θαλάσσιων Ερευνών (ΕΛ. 
ΚΕ.Θ.Ε.). Το Εθνικό Κέντρο Θαλάσσιων Ερευνών 
(Ε.Κ.Θ.Ε.) και το Ινστιτούτο Θαλάσσιας Βιολογίας Κρήτης 
(Ι.ΘΑ.ΒΙ.Κ.) ενοποιούνται και εντάσσονται στο 
ΕΛ.ΚΕ.Θ.Ε.. Με προεδρικά διατάγματα, που εκδίδονται 
με πρόταση του Υπουργού Ανάπτυξης, ρυθμίζονται τα θέ¬ 
ματα οργάνωσης και λειτουργίας του ΕΛ.ΚΕ.Θ.Ε., όπως 
αναφέρονται στις διατάξεις των παραγράφων 1 και 2 του 
άρθρου 25 του ν. 1514/1985. 

4. α) Το Ινστιτούτο Τεχνικής Σεισμολογίας και Αντισει¬ 
σμικών Κατασκευών (Ι.Τ.Σ.Α.Κ.) θεωρείται ερευνητικό και 
τεχνολογικό κέντρο υπό την έννοια των διατάξεων των 
παραγράφων στ' και ζ' του άρθρου 2 του ν. 1514/ 1985 
(ΦΕΚ 13 Α'), όπως αυτές αντικαθίστανται με τις διατάξεις 
της παραγράφου 1 του άρθρου 1 του νόμου αυτού, δια¬ 
τηρώντας το νομικό καθεστώς του νομικού προσώπου 
δημοσίου δικαίου που ανήκει στην εποπτεία του Υπουρ¬ 
γείου Περιβάλλοντος, Χωροταξίας και Δημόσιων Έργων. 
Οι διατάξεις των παραγράφων 4,12,13,15, και 16 του άρ¬ 
θρου 1, ως και των άρθρων 2, 3 και 4 του νόμου αυτού, ε- 
πεκτείνονται και εφαρμόζονται ανάλογα και στο 
Ι.Τ.Σ.Α.Κ.. Κάθε αντίθετη διάταξη του άρθρου 12 του ν. 
1349/1983 (ΦΕΚ 52 Α') του π.δ. 77/1989 (ΦΕΚ 35 Α'), του 
π.δ. 91/1998 (ΦΕΚ 84 Α') και της κοινής υπουργικής από¬ 
φασης 2/26208/0022/13.5.1999 των Υπουργών Οικονομι¬ 
κών και Περιβάλλοντος, Χωροταξίας και Δημόσιων Έρ¬ 
γων (ΦΕΚ 1040 Β'), καταργείται από την έναρξη της ι¬ 
σχύος του νόμου αυτού. 

β) Η επιτροπή και τα κριτήρια αξιολόγησης του άρθρου 
23Α του ν. 1514/1985, όπως αυτό προστίθεται με τη διά¬ 
ταξη του άρθρου 2 του νόμου αυτού, ορίζονται ειδικά για 

το Ι.Τ.Σ.Α.Κ. , με κοινή απόφαση των Υπουργών Ανάπτυ¬ 
ξης και Περιβάλλοντος, Χωροταξίας και Δημόσιων Έρ¬ 
γων. 

Άρθρο 11 

1. Με αποφάσεις των Υπουργών Ανάπτυξης και Γεωρ¬ 
γίας μπορεί, έναντι εύλογης αποζημίωσης, να ανατίθεται 
απευθείας και από κοινού στο ΕΘ.Ι.ΑΓ.Ε. και σε ερευνητι¬ 
κούς καιτεχνολογικούς φορείς, που εποπτεύονται από τη 
Γ.Γ.Ε.Τ., η εκτέλεση έργων και μελετών, κατά παρέκκλιση 
κάθε άλλης ειδικής ή γενικής διάταξης, πλην εκείνων της 
Ε.Ε.. Με όμοιες αποφάσεις μπορεί να συγκρο-τούνται 
συλλογικά όργανα για το συντονισμό των παραπάνω προ¬ 
γραμμάτων που τελούν υπό την αιγίδα διεθνών οργανι¬ 
σμών ή οργανώσεων. 

2. α) Οιδιατάξειςτουπ.δ. 17/2001 (ΦΕΚ14Α731.1.2001) 
εφαρμόζονται αναλόγως και στα επιχειρηματικά σχέδια 
και τη γνώση που παράγεται σε ερευνητικά κέντρα, ινστι¬ 
τούτα και ιδρύματα της τριτοβάθμιας εκπαίδευσης. 
Στους δικαιούχους του άρθρου 3 παρ. 1 του π.δ. 17/2001 
περιλαμβάνονται και Α.Ε.Ι., Τ.Ε.Ι., ερευνητικά κέντρα, μέ¬ 
λη διδακτικού και ερευνητικού προσωπικού των ανωτέ¬ 
ρω, ερευνητές, ειδικοί λειτουργικοί επιστήμονες και τε¬ 
χνικό προσωπικό των ιδίων, συνεργαζόμενοι και επισκέ¬ 
πτες ερευνητές, μεταπτυχιακοί φοιτητές. Το άρθρο 6 του 
ν. 1733/1987 για τα διπλώματα ευρεσιτεχνίας έχειισχύ και 
στους δημόσιους λειτουργούς. 

β) Όπου αναφέρονται στο εν λόγω προεδρικό διάταγμα 
«επιστημονικά και τεχνολογικά πάρκα» περιλαμβάνονται 
και οι εταιρίες διαχείρισης της περιουσίας ιδρυμάτων τρι¬ 
τοβάθμιας εκπαίδευσης. 

γ) Η συμμετοχή ερευνητών, μελών εκπαιδευτικού και ε¬ 
ρευνητικού προσωπικού Α.Ε.Ι. και Τ.Ε.Ι., προσωπικού ε¬ 
ρευνητικών και τεχνολογικών φορέων του δημόσιου το¬ 
μέα σε επιχειρηματικές δραστηριότητες εκμετάλλευσης 
της γνώσης και των αποτελεσμάτων της έρευνας και της 
τεχνολογικής ανάπτυξης δεν αντίκειται προς την ιδιότητά 
τους που έχουν στον ερευνητικό, τεχνολογικό ή εκπαι¬ 
δευτικό φορέα. Εφόσον γίνεται χρήση των υποδομών και 
άλλων περιουσιακών στοιχείων του ερευνητικού,τεχνο¬ 
λογικού ή εκπαιδευτικού φορέα από το εν λόγω προσωπι¬ 
κό για τους σκοπούς της επιχείρησης, πρέπει να έχει 
προηγηθεί σύμβαση συνεργασίας ανάμεσα στην επιχεί¬ 
ρηση εκμετάλλευσης και τον ερευνητικό, τεχνολογικό ή 
εκπαιδευτικό φορέα. 

δ) Οι διοικήσεις των ερευνητικών, τεχνολογικών και εκ¬ 
παιδευτικών φορέων διευκολύνουν την εκμετάλλευση 
των αποτελεσμάτων έρευνας και τεχνολογικής ανάπτυ¬ 
ξης, παρέχοντας στήριξη στις δημιουργούμενες επιχει¬ 
ρήσεις εκμετάλλευσης, ενώ ταυτόχρονα διασφαλίζουν 
τα συμφέροντα των φορέων που διοικούν. 

ε) Η Γ.Γ.Ε.Τ.,προκειμένου ναδιευκολύνειτο ερευνητικό 
και εκπαιδευτικό προσωπικό και τους ερευνητικούς, τε¬ 
χνολογικούς και εκπαιδευτικούς φορείς, μπορεί να συμ¬ 
βάλλεται με εμπειρογνώμονες ή εταιρείες, γραφεία και 
άλλους οργανισμούς ειδικευμένους στη δημιουργία και 
ανάπτυξη νέων επιχειρηματικών δραστηριοτήτων, οι ο¬ 
ποίοι προσφέρουν τις υπηρεσίες τους προς τους ενδια¬ 
φερομένους. 

στ) Το ερευνητικό ή εκπαιδευτικό προσωπικό που συμ¬ 
μετέχει στις επιχειρηματικές δραστηριότητες οφείλει 


στις σχέσεις του με τρίτους, προμηθευτές, πελάτες, α¬ 
νταγωνιστές κ.λπ., να διαφυλάσσει και να εξασφαλίζει τα 
καλώς εννοούμενα συμφέροντα του ερευνητικού, τεχνο¬ 
λογικού ή εκπαιδευτικού φορέα από τον οποίο προέρχε¬ 
ται. 

ζ) Δεν είναι δυνατή η ταυτόχρονη πλήρης απασχόληση 
του προσωπικού αυτού στους ανωτέρω φορείς και στην 
επιχείρηση έντασης της γνώσης. 

ΜΕΡΟΣ Β' 

Άρθρο 12 

Ίδρυση Κέντρου Έρευνας και Τεχνολογίας 
Εθνικής Άμυνας (Κ.Ε.Τ.ΕΘ.Α.) 

1. Τα υφιστάμενα Ερευνητικά Κέντρα του Υπουργείου 
Εθνικής Άμυνας, Κέντρο Έρευνας και Τεχνολογίας Στρα- 
τού(Κ.Ε.ΤΕ.Σ.), Γ ραφείο Έρευνας και Τεχνολογικών Εξε¬ 
λίξεων Ναυτικού (Γ.Ε.Τ.Ε.Ν.), Κέντρο Έρευνας καιΤεχνο- 
λογίας Αεροπορίας (Κ.Ε.Τ.Α.), συγχωνεύονται σε ενιαίο 
Κέντρο με την ονομασία Κέντρο Έρευνας και Τεχνολο¬ 
γίας Εθνικής Άμυνας (Κ.Ε.Τ.ΕΘ.Α.), το οποίο είναι Νομικό 
Πρόσωπο Δημοσίου Δικαίου εποπτευόμενο από το Υ¬ 
πουργείο Εθνικής Άμυνας, εδρεύει στο Χολαργό και απο¬ 
τελεί εφεξής ερευνητικό κέντρο (Ε.Κ.) με την έννοια του 
άρθρου 8 του ν. 1514/1985. 

Το Κ.Ε.Τ.ΕΘ.Α. έχει διοικητική και οικονομική αυτοτέ¬ 
λεια και εποπτεύεται από τον Υπουργό Εθνικής Άμυνας 
μέσω της Γ ενικής Διεύθυνσης Αμυντικής Βιομηχανίας, Έ¬ 
ρευνας και Τεχνολογίας (Γ.Δ.Α.Β.Ε.Τ.). Το Κ.Ε.Τ.ΕΘ.Α. υ¬ 
ποστηρίζεται από πλευράς διοικητικής μέριμνας και α¬ 
σφάλειας από ειδική μονάδα, που συγκροτείται και λει¬ 
τουργεί με ευθύνη και μέριμνα του Γενικού Επιτελείου 
Εθνικής Άμυνας. 

2. Σκοπός του Κ.Ε.Τ.ΕΘ.Α. είναι η διεξαγωγή, ανάπτυξη 
και αξιοποίηση της έρευνας για την ενίσχυση της Εθνικής 
Άμυνας, που πραγματώνεται ιδίως με την: 

α. ενασχόληση με ερευνητικές και αναπτυξιακές δρα¬ 
στηριότητες υψηλής ποιότητας για την ικανοποίηση εξει- 
δικευμένων αναγκών του Υπουργείου Εθνικής Άμυνας, 
β. παρακολούθηση σε διεθνές επίπεδο των επιστημονι¬ 
κών και τεχνολογικών εξελίξεων και δραστηριοτήτων 
στον αμυντικό τομέα, 

γ. έγκαιρη πρόβλεψη και εκτίμηση των τεχνολογικών 
δυνατοτήτων άλλων χωρών στον αμυντικό τομέα, 
δ. ενεργό συμμετοχή σε εθνικά και διεθνή ερευνητικά, 
τεχνολογικά και αναπτυξιακά προγράμματα αμυντικού 
περιεχομένου, 

ε. παροχή συμβουλευτικού έργου υψηλής ποιότητας 
για επιστημονικά και τεχνολογικά θέματα, 
στ. επαφή και συνεργασία με τον ελληνικό και διεθνή ε¬ 
πιστημονικό χώρο, 

ζ. παροχή επιστημονικών, τεχνολογικών και επιμορφω¬ 
τικών υπηρεσιών, 

η. μεταφορά και υποβοήθηση αφομοίωσης προηγμέ¬ 
νης τεχνογνωσίας και τεχνολογίας, 
θ. συνεργασία με άλλα ερευνητικά κέντρα της Ελλάδας 
και του εξωτερικού. 

3. Το Κ.Ε.Τ.ΕΘ.Α. διαρθρώνεται σε τρία ινστιτούτα κατά 
την έννοια του άρθρου ΙΟτουν. 1514/1985, ονομαζόμενα 
Ινστιτούτο Έρευνας και Τεχνολογικής Ανάπτυξης Στρα¬ 
τού, Ινστιτούτο Έρευνας και Τεχνολογικής Ανάπτυξης 

Ναυτικού και Ινστιτούτο Έρευνας και Τεχνολογικής Ανά¬ 
πτυξης Αεροπορίας. Με προεδρικό διάταγμα, που εκδί- 
δεται με πρόταση του Υπουργού Εθνικής Άμυνας, ύστερα 
από γνώμη του Συμβουλίου Άμυνας, είναι δυνατόν να ι¬ 
δρύονται και νέα ινστιτούτα. Καθένα από τα Ινστιτούτα 
αυτά οργανώνεται περαιτέρω, με απόφαση του Υπουρ¬ 
γού Εθνικής Άμυνας, σε ερευνητικούς τομείς που υπο¬ 
στηρίζονται από εξειδικευμένα επιστημονικά εργαστή¬ 
ρια. Οι τομείς έχουν τεχνολογικά και ερευνητικά αντικεί¬ 
μενα που αναφέρονται στις αμυντικές ανάγκες των 
διαφόρων όπλων και σε επιστημονικές περιοχές, οι οποί¬ 
ες και αποτελούν γνωστικά αντικείμενα εξειδίκευσηςτων 
Ινστιτούτων. Σε καθένα από τα αυτοτελή Ινστιτούτα το¬ 
ποθετείται αξιωματικός σύνδεσμος με το οικείο Γενικό Ε¬ 
πιτελείο. 

4. Όργανα διοικήσεως του Κ.Ε.Τ.ΕΘ.Α. είναι το Διοικη¬ 
τικό Συμβούλιο (Δ.Σ.), το Εποπτικό Συμβούλιο και ο Εκτε¬ 
λεστικός Διευθυντής. 

α. Το Διοικητικό Συμβούλιο αποτελείται από δεκατρία 
(13) μέλη και συγκροτείται με απόφαση του Υπουργού Ε¬ 
θνικής Άμυνας, που δημοσιεύεται στην Εφημερίδα της 
Κυβερνήσεως. Πρόεδρος του Κ.Ε.Τ.ΕΘ.Α. είναι ο Γ ενικός 
Διευθυντής της Γ.Δ.Α.Β.Ε.Τ. ή ο νόμιμος αναπληρωτής 
του και μέλη οι Διευθυντές των Ινστιτούτων, ανά ένας α¬ 
νώτατος αξιωματικός από τα τρία Γ ενικά Επιτελεία και το 
Γ.Ε.ΕΘ.Α., δύο (2) μέλη οριζόμενα από τον Υπουργό Ε¬ 
θνικής Άμυνας, ένας εκπρόσωπος του ερευνητικού προ¬ 
σωπικού, ένας εκπρόσωπος του λοιπού προσωπικού και 
ένας εκπρόσωπος της Γ.Δ.Α.Β.Ε.Τ.. 

β. Το Εποπτικό Συμβούλιο αποτελείται από πέντε (5) μέ¬ 
λη που προέρχονται από το Δ.Σ.. Οι λεπτομέρειες για τη 
σύνθεση και τις αρμοδιότητές του ρυθμίζονται με προε¬ 
δρικό διάταγμα, που εκδίδεται κατά το άρθρο 13 του νό¬ 
μου αυτού. 

γ. Ο Εκτελεστικός Διευθυντής του Κ.Ε.Τ.ΕΘ.Α. ορίζεται 
με απόφαση του Υπουργού Εθνικής Άμυνας, μετά από 
πρόταση του Δ.Σ.. Εάν ο Εκτελεστικός Διευθυντής είναι 
στρατιωτικός, πρέπει να είναι ανώτατος αξιωματικός με 
κατάλληλα επιστημονικά προσόντα και διορίζεται μετά α¬ 
πό προηγούμενη γνώμη του Αρχηγού Γ ενικού Επιτελείου 
Εθνικής Άμυνας. 

5. Η διεύθυνση κάθε Ινστιτούτου ασκείται από Διευθυ¬ 
ντή που είναι ερευνητής Α' ή Β' βαθμίδας, σε επιστημονι¬ 
κό τομέα ενδιαφέροντος του Κ.Ε.Τ.ΕΘ.Α.. Η διαδικασία 
διορισμού του Διευθυντή, καθώς και η διοικητική υποστή¬ 
ριξη κάθε Ινστιτούτου από στρατιωτικό ή πολιτικό προ¬ 
σωπικό, θα προβλέπεται στο προεδρικό διάταγμα του άρ¬ 
θρου 13 του νόμου αυτού. 

6. Το Κ.Ε.Τ.ΕΘ.Α. στελεχώνεται επιστημονικά με ερευ¬ 
νητές, οι οποίοι ανάλογα με το επιστημονικό και ερευνη¬ 
τικό τους έργο κατατάσσονται σε τέσσερις βαθμίδες Α', 
Β', Γ' και Δ' κατά την έννοια του άρθρου 15 του ν. 
1514/1985, όπως αντικαθίσταται με τον παρόντα νόμο, ει¬ 
δικούς λειτουργικούς επιστήμονες, τεχνικό επιστημονικό 
προσωπικό ή και αξιωματικούς που διαθέτουν μεταπτυ¬ 
χιακό τίτλο σπουδών αναλόγου επιστημονικού αντικειμέ¬ 
νου. Οι ερευνητές των δύο ανώτερων βαθμιδών είναι μό¬ 
νιμοι, ενώ οι ερευνητές των βαθμιδών Γ και Δ' υπηρετούν 
με τετραετή θητεία. Τα προσόντα πρόσληψης και εξέλι¬ 
ξης των ερευνητών των βαθμιδών και Ειδικών Λειτουργι¬ 
κών Επιστημόνων (Ε.Λ.Ε.) είναι εκείνα των αντίστοιχων 


βαθμίδωντου ν. 1514/1985. Για την αξιολόγηση των προ¬ 
σόντων αυτών λαμβάνονται επιπροσθέτως υπόψη οι ιδι¬ 
αιτερότητες διεξαγωγής και η απαγόρευση δημοσίευσης 
πορισμάτων έρευνας στον τομέα της αμυντικής έρευνας 
και τεχνολογίας. Στο Κ.Ε.Τ.ΕΘ.Α. μπορούν να προσλαμ¬ 
βάνονται επισκέπτες εμπειρογνώμονες ερευνητές και συ- 
νεργαζόμενοι ερευνητές, σύμφωνα με το άρθρο 19 του ν. 
1514/1985. 

7. Οι υπάρχουσες εξήντα (60) μόνιμες οργανικές θέσεις 
ειδικού επιστημονικού προσωπικού του ν.δ. 125/1974, ό¬ 
πως τροποποιήθηκε με το ν. 609/1977, μετατρέπονται σε 
ισάριθμες συνιστώμενες εξήντα (60) οργανικές μη δια¬ 
βαθμισμένες και κοινές ως προς τις βαθμίδες Α', Β', Γ' και 
Δ' θέσεις ερευνητικού προσωπικού της κατηγορίας του ν. 
1514/1985 για τη στελέχωσητου Κ.Ε.Τ.ΕΘ.Α.. Το προσω¬ 
πικό των Ερευνητικών Κέντρων του Υπουργείου Εθνικής 
Άμυνας που κατέχει θέσεις του ν.δ. 125/1974 και δεν θα ε¬ 
νταχθεί σε θέσεις προσωπικού της κατηγορίας του 
ν. 1514/1985, καταλαμβάνει μόνιμες προσωποπαγείς θέ¬ 
σεις που συνιστώνται αυτοδικαίως, καθ’ υπέρβαση των 
οργανικών θέσεων των Ινστιτούτων του Κ.Ε.Τ.ΕΘ.Α. καιε- 
ξακολουθεί να αμείβεται σύμφωνα με τις ισχύουσες προ 
της δημοσίευσης του παρόντος διατάξεις. Οι θέσεις αυ¬ 
τές καταργούνται με την αποχώρηση του υπαλλήλου. 

8. Οι αποδοχές του ερευνητικού, Ε.Λ.Ε. και τεχνικού 
προσωπικού του Κ.Ε.Τ.ΕΘ.Α. είναι οι εκάστοτε ισχύουσες 
αποδοχέςτου ερευνητικού, Ε.Λ.Ε. καιτεχνικού προσωπι¬ 
κού αντίστοιχα, των Εθνικών Ερευνητικών Κέντρων του ν. 
1514/1985, όπως αυτές καθορίζονται στο άρθρο 17του ν. 
2530/1997 και στο ν. 2768/1999. Με κοινή απόφαση των Υ¬ 
πουργών Εθνικής Άμυνας, Ανάπτυξης και Οικονομικών, 
καθορίζονται οι όροι και οι προϋποθέσεις χορήγησης α¬ 
ντίστοιχων επιδομάτων των περιπτώσεων γ' και δ' της πα¬ 
ραγράφου 3 του άρθρου 17 του ν. 2530/ 1997. Το ερευ¬ 
νητικό, Ε.Λ.Ε. και τεχνικό προσωπικό υποχρεούται, οσά¬ 
κις απαιτείται, να παρέχει τις υπηρεσίες του εκτός του 
ερευνητικού κέντρου, σε χώρους με ειδικές συνθήκες και 
ωράριο εργασίας καθοριζόμενο από το επιστημονικό 
συμβούλιο του Κ.Ε.Τ.ΕΘ.Α.. 

9. Η ιδιότητα του ερευνητή, Ε.Λ.Ε. καιτεχνικού προσω¬ 
πικού είναι ασυμβίβαστη με κάθε άλλη έμμισθη δραστη¬ 
ριότητα, εκτός εάν του χορηγηθεί άδεια προς τούτο από 
το Εποπτικό Συμβούλιο. Το ανωτέρω προσωπικό δεν δι¬ 
καιούται να παρέχει ίδιες ή παρεμφερείς υπηρεσίες ή να 
ασκεί ίδιες ή παρεμφερείς δραστηριότητες σε οποιου- 
δήποτε είδους άλλο φορέα, νομικό ή φυσικό πρόσωπο, ε¬ 
κτός αντου χορηγηθεί άδεια απότο Εποπτικό Συμβούλιο. 

Άρθρο 13 

Επιστημονικό Συμβούλιο Αμυντικής 
Έρευνας και Τεχνολογίας 

1. Στο Υπουργείο Εθνικής Άμυνας συνιστάται Επιστη¬ 
μονικό Συμβούλιο Αμυντικής Έρευνας και Τεχνολογίας 
(Ε.Σ.Α.Ε.Τ.). Το Ε.Σ.Α.Ε.Τ. έχει γνωμοδοτικό χαρακτήρα 
και εισηγείται τις βασικές επιλογές κατά τον προγραμμα¬ 
τισμό της κυβερνητικής πολιτικής στον τομέα της αμυντι¬ 
κής έρευνας και τεχνολογίας. Τα μέλη του Ε.Σ.Α.Ε.Τ. διο¬ 
ρίζονται από τον Υπουργό Εθνικής Άμυνας και αποτελού¬ 
νται από: 

α. Έναν εκπρόσωπο της Γ.Δ.Α.Β.Ε.Τ.. 

β. Τρεις καθηγητές Ανώτατων Εκπαιδευτικών Ιδρυμά- 

των ή ερευνητές Ερευνητικών Κέντρων και αυτοτελών Ιν¬ 
στιτούτων, με γνωστικό αντικείμενο συναφές με την έ¬ 
ρευνα και τεχνολογία και με ιδιαίτερη έμφαση στις Ένο¬ 
πλες Δυνάμεις. 

γ. Έναν εκπρόσωπο από κάθε Ινστιτούτο του 
ΚΈ.ΤΈΘ.Α.. 

δ. Τέσσερις Αξιωματικούς, εκπροσώπους των Γενικών 
Επιτελείων και του Γ.ΕΈΘ.Α.. 

ε. Έναν εκπρόσωπο της Γ ενικής Γ ραμματείας Έρευνας 
και Τεχνολογίας, τον οποίο προτείνει ο Υπουργός Ανά¬ 
πτυξης. 

στ. Έναν εκπρόσωπο της ελληνικής βιομηχανίας, τον ο¬ 
ποίο προτείνει ο Σύνδεσμος Ελληνικών Βιομηχανιών. 

ζ. Τρία διακεκριμένα στελέχη προερχόμενα από τον χώ¬ 
ρο της ελληνικής αμυντικής βιομηχανίας ή των Ελληνικών 
Κέντρων αμυντικής έρευνας και τεχνολογίας, τα οποία ε¬ 
πιλέγει ο Υπουργός Εθνικής Άμυνας. 

2. Το Ε.Σ.Α.Ε.Τ. εισηγείται στον Υπουργό Εθνικής Άμυ¬ 
νας, διά της Γ.Δ.Α.Β.Ε.Τ., ιδίως: 

α. Τη χάραξη ερευνητικής και τεχνολογικής πολιτικής. 

β. Τις βασικές επιλογές της αμυντικής έρευνας και τε¬ 
χνολογίας. 

γ. Τα μείζονα προγράμματα αμυντικής έρευνας και τε¬ 
χνολογίας. 

δ. Τη χρηματοδότηση των ερευνητικών και τεχνολογι¬ 
κών προγραμμάτων και δραστηριοτήτων των Ερευνητι¬ 
κών Κέντρων. 

ε. Τη συνεργασία με Εθνικά και Διεθνή Ερευνητικά Κέ¬ 
ντρα, Α.Ε.Ι. και λοιπούς φορείς και την εκπροσώπηση σε 
εθνικούς και διεθνείς οργανισμούς και υπηρεσίες. 

3. Η περαιτέρω διάρθρωση και λειτουργία του 
Ε.Σ.Α.Ε.Τ. ρυθμίζεται με απόφαση του Υπουργού Εθνικής 
Άμυνας, που δημοσιεύεται στην Εφημερίδα της Κυβερ- 
νήσεως. 

Άρθρο 14 

Στελέχωση και λειτουργία του ΚΈ.ΤΈΘ.Α. 

1. Οι πιστώσεις που έχουν εγγράφει στον προϋπολογι¬ 
σμό του Υπουργείου Εθνικής Άμυνας, καθώς και όλα τα 
περιουσιακά στοιχεία των υφιστάμενων Ερευνητικών Κέ¬ 
ντρων, από της συγκροτήσεώς του μεταφέρονται στο 
ΚΈ.ΤΈΘ.Α., όπως ειδικότερα ορίζεται από το προεδρικό 
διάταγμα της παραγράφου 10 του άρθρου αυτού. Μέχρι 
την έκδοση και εφαρμογή του ανωτέρω προεδρικού δια¬ 
τάγματος,το ΚΈ.ΤΈΘ.Α. θα χρησιμοποιεί τις εγκαταστά¬ 
σεις και το υλικό που χρησιμοποιούσαντα Ερευνητικά Κέ¬ 
ντρα από και μετά την 1.9.1999. 

2. Το επιστημονικό προσωπικό των Ερευνητικών Κέ¬ 
ντρων Κ.Ε.ΤΕ.Σ., Κ.Ε.Τ.Α., Γ.Ε.Τ.Ε.Ν. μόνιμο ή με σύμβα¬ 
ση ιδιωτικού δικαίου, οι ειδικοί επιστήμονες του ν.δ. 125/ 
1974, με διδακτορικό δίπλωμα, διορίζεται με αίτησή του, 
μετά από κρίση πενταμελούς ειδικής επιτροπής ερευνη¬ 
τών Α' ή Β' βαθμίδας καθηγητών Α.Ε.Ι., εκπροσώπων των 
Ερευνητικών Κέντρων του Υπουργείου Εθνικής Άμυνας 
και της Γ.Δ.Α.Β.Ε.Τ., που συγκροτείται με κοινή απόφαση 
των Υπουργών Εθνικής Άμυνας και Ανάπτυξης, εντάσσε¬ 
ται σε μόνιμες οργανικές θέσεις ερευνητών. Το επιστη¬ 
μονικό προσωπικό που δεν κατέχει διδακτορικό δίπλωμα, 
αλλά έχει τουλάχιστον δεκαετή προϋπηρεσία σε ένα από 
τα Ερευνητικά Κέντρα του Υπουργείου Εθνικής Άμυνας, 
με συμμετοχή στην ανάπτυξη συγκεκριμένων ερευνητι¬ 


κών προγραμμάτων τεχνολογικής καινοτομίας, στην ο¬ 
ποία συμπεριλαμβάνονται και ο σχεδιασμός και η κατα¬ 
σκευή βιομηχανικών πρωτοτύπων, βελτιωμένων ή νέων 
προϊόντων, κατά την έννοια του άρθρου 2 του π.δ. 
274/2000 (ΦΕΚ 225 Α'), ή ερευνητικού - αναπτυξιακού έρ¬ 
γου που τεκμηριώνεται ως συγκρίσιμο με διδακτορική 
διατριβή, διορίζεται μετά από κρίση της άνω Επιτροπής 
και εντάσσεται σε μόνιμες οργανικές θέσεις Ε.Λ.Ε. ( άρ¬ 
θρο 20 παρ.3α του ν. 1514/1985). 

3. Το επιστημονικό προσωπικό της παραπάνω παρα¬ 
γράφου - μόνιμο ή με σχέση εργασίας ιδιωτικού δικαίου - 
που δεν θα ενταχθεί σε θέσεις ερευνητικού προσωπικού 
βαθμιδών Α', Β', Γ, Δ', εντάσσεται με αίτησή του σε συνι- 
στώμενες ανάλογα με τα προσόντα του μόνιμες οργανι¬ 
κές θέσεις, που προβλέπονται στο άρθρο 20 παρ. 3α του 
ν. 1514/1985, σύμφωνα με τις διατάξεις του προεδρικού 
διατάγματος της παραγράφου 10 του άρθρου αυτού. 

4. Η κρίση της Επιτροπής, λόγω των ιδιαιτεροτήτων της 
αμυντικής έρευνας και τεχνολογίας και των περιορισμών 
δημοσίευσης διαβαθμισμένου έργου, γίνεται με βάση τα 
επιστημονικά προσόντα, το σύνολο και τη φυσιογνωμία 
του εκτελεσθέντος επιστημονικού και τεχνολογικού έρ¬ 
γου και τη συμβολή του στην ανάπτυξη και κατασκευή α¬ 
μυντικών επιστημονικών και τεχνολογικών συστημάτων 
και ανάλογη εφαρμογή των σχετικών διατάξεων του ν. 
1514/1985. 

5. Το πόρισμα της Επιτροπής κοινοποιείται στους κρι- 
νομένους, οι οποίοι, εντός δεκαπέντε (15) ημερών έχουν 
δικαίωμα ένστασης ενώπιον της Επιτροπής. Η απόφαση 
αυτής επί των ενστάσεων αποστέλλεται στον Υπουργό Ε¬ 
θνικής Άμυνας και δημοσιεύεται στην Εφημερίδα της Κυ- 
βερνήσεως. 

Σε περίπτωση που μετά την ένταξη οι ετήσιες συνολικές 
αποδοχές του εντασσόμενου προσωπικού είναι μικρότε¬ 
ρες από τις ήδη καταβαλλόμενες, τότε η διαφορά των α¬ 
ποδοχών αποτελεί προσωπικό επίδομα, που καταβάλλε¬ 
ται μέχρι εξισώσεώς του. 

6. Το λοιπό προσωπικό των Ερευνητικών Κέντρων δύ- 
ναται με αίτησή του να ενταχθεί και να καλύψει οργανικές 
θέσεις διοικητικού προσωπικού του ΚΈ.ΤΈΘ.Α. που θα 
προβλέπεται στο προεδρικό διάταγμα της παραγράφου 
10 του άρθρου αυτού. 

7. Οι ειδικοί επιστήμονες του ν.δ. 125/1974 που δεν υ¬ 
πηρετούν σε Ερευνητικά Κέντρα, παραμένουν σε προσω¬ 
ποπαγείς θέσεις της Υπηρεσίας τους και εξακολουθούν 
να αμείβονται σύμφωνα με τις ισχύουσες προ της δημο¬ 
σίευσης του παρόντος διατάξεις. 

8. Μέχρι τη δημοσίευση και εφαρμογή του προεδρικού 
διατάγματος της παραγράφου 10 του άρθρου αυτού, τα 
υφιστάμενα Ερευνητικά Κέντρα (Κ.Ε.ΤΕ.Σ., Γ.Ε.Τ.Ε.Ν., 
Κ.Ε.Τ.Α.) εξακολουθούν να λειτουργούν, σύμφωνα με τις 
διατάξεις που τα διέπουν. Το προσωπικό τους εξακολου¬ 
θεί να παρέχει τις υπηρεσίεςτου σε αυτά και να αμείβεται 
σύμφωνα με τις πριν από την έναρξη ισχύος του παρό¬ 
ντος νόμου διατάξεις. 

9. Όσον αφορά το συνταξιοδοτικό και ασφαλιστικό κα¬ 
θεστώς των Ερευνητών και εν γένει του επιστημονικού 
προσωπικού του ΚΈ.ΤΈΘ.Α., εφαρμόζονται οι διατάξεις 
που ισχύουν για τους Ερευνητές καιτοενγένει επιστημο¬ 
νικό προσωπικό των Εθνικών Ερευνητικών Κέντρων του ν. 
1514/1985. 

10. Με προεδρικό διάταγμα, που εκδίδεται μετά από 
πρόταση των Υπουργών Εθνικής Άμυνας, Εσωτερικών, 
Δημόσιας Διοίκησης και Αποκέντρωσης και Οικονομικών, 
μέσα σε προθεσμία έξι (6) μηνών από την έναρξη ισχύος 
του νόμου αυτού, η οποία μπορεί να παρατείνεται με α¬ 
πόφαση του Υπουργού Εθνικής Άμυνας, ρυθμίζονται: 

α. Θέματα οργάνωσης και λειτουργίας του Κ.Ε.Τ.ΕΘ.Α., 
οι αρμοδιότητες των οργάνων του, ο αριθμός των ανα¬ 
γκαίων θέσεωντου ερευνητικού, Ε.Λ.Ε., τεχνικού, διοικη¬ 
τικού και στρατιωτικού προσωπικού, τα προσόντα και η 
διαδικασία πρόσληψης και προαγωγής του προσωπικού, 
ο αριθμός των αναγκαίων θέσεωντου με σύμβαση ιδιωτι¬ 
κού δικαίου προσωπικού. 

β. Οι πόροι, οι πηγές χρηματοδότησης του Κ.Ε.Τ.ΕΘ.Α. 
και η μεταφορά των περιουσιακών στοιχείων των υφιστά¬ 
μενων Ερευνητικών Κέντρων σε αυτό, συμπεριλαμβανο¬ 
μένου και του ειδικού λογαριασμού του Γ.Ε.Τ.Ε.Ν.. 

γ. Σύσταση, κατάργηση και διαχείριση ειδικών λογαρια¬ 
σμών σύμφωνα με τις διατάξεις του ν. 2771/1999. 

δ. Σύνταξη κανονισμών προμηθειών και οικονομικής 
διαχείρισης, καθώς και κάθε άλλη λεπτομέρεια ή τεχνικό 
ζήτημα που απαιτείται για την εφαρμογή των διατάξεων 
του παρόντος. 

11. Με το ίδιο ή όμοιο διάταγμα ρυθμίζονται θέματα που 
αφορούν στους ειδικούς επιστήμονες του ν.δ. 125/1974, 
καθώς και του λοιπού επιστημονικού προσωπικού των Ε¬ 
ρευνητικών Κέντρων του Υπουργείου Εθνικής Άμυνας, οι 
οποίοι δεν θα ενταχθούν σε θέσεις ερευνητικού προσω¬ 
πικού ή Ε.Λ.Ε., καθώς και θέματα που αφορούν στο τεχνι¬ 
κό και διοικητικό προσωπικό, καθώς και κάθε άλλη λεπτο¬ 
μέρεια ή τεχνικό θέμα, αναγκαία για την εφαρμογή των 
διατάξεων του παρόντος νόμου. 

12. Από την έναρξη ισχύος του νόμου αυτού, καταρ- 
γούνται: 

α. Η παράγραφος 9 του άρθρου 25 του ν. 2292/1995. 

β. Κάθε γενική ή ειδική διάταξη που αντίκειται στις δια¬ 
τάξεις του νόμου αυτού. 

ΜΕΡΟΣΓ 
Άλλες διατάξεις 

Άρθρο 15 

Βιομηχανικές Περιοχές 

1. α. Η ΕΛΛΗΝΙΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥ- 
ΞΕΩΣ Α.Ε. (Ε.Τ.Β.Α. Α.Ε.) μπορεί να εισφέρει τον κλάδο 
των Βιομηχανικών Περιοχών (ΒΙ.ΠΕ.) σε λειτουργούσα ή 
νεοϊδρυόμενη προς τούτο, από μόνη την ίδια, κατά τη διά¬ 
ταξη του άρθρου 4 παρ. 2(η) του Καταστατικού της, ανώ¬ 
νυμη εταιρεία, ως προς την οποία δεν εφαρμόζεται η παρ. 
11 του άρθρου 7 του ν. 2386/1996. Κατά τα λοιπά, για την 
απόσπαση καιεισφοράτου ανωτέρω κλάδου, εφαρμόζο¬ 
νται οι διατάξεις του ν. 2166/1993, εφόσον δεν τροποποι¬ 
ούνται με διατάξεις του παρόντος. 

β. Με την εισφορά του κλάδου αυτού στην εταιρεία της 
προηγούμενης παραγράφου επέρχεται καθολική διαδο¬ 
χή σε όλα τα δικαιώματα και υποχρεώσεις της Ε.Τ.Β.Α. 
Α.Ε. σχετικά με τις ΒΙ.ΠΕ.. Όπου στην οικεία νομοθεσία, 
τις κατ’ εξουσιοδότηση εκδοθείσες πράξεις κανονιστικού 
περιεχομένου και τους κανονισμούς λειτουργίας των 
ΒΙ.ΠΕ. γίνεται αναφορά στην Ε.Τ.Β.Α., η αναφορά αυτή 


νοείται από τη σύσταση της εταιρείας του εδαφίου (α) της 
παρούσας παραγράφου, ότι γίνεται στην εταιρεία αυτήν. 

γ. Η παρ. 2 του άρθρου 25 του ν. 1892/1990 αντικαθί¬ 
σταται ως εξής: 

«2. Η απαγόρευση αυτή δεν ισχύει όταν αποκτούντα πιο 
πάνω δικαιώματα το Ελληνικό Δημόσιο, οι δήμοι και κοι¬ 
νότητες, τα νομικά πρόσωπα του δημόσιου τομέα, αυτοί 
που αποκαθίστανται κατά τις διατάξεις της αγροτικής νο¬ 
μοθεσίας, η εταιρεία στην οποία θα εισφερθεί ο κλάδος 
των ΒΙ.ΠΕ. απάτην Ε.Τ.Β.Α. Α.Ε..» 

δ. Η χρηματοδότηση συμπληρωματικών έργων στις ήδη 
οριοθετημένες Βιομηχανικές Περιοχές του άρθρου 19 
παρ. 1 του ν. 2545/1997 (ΦΕΚ 254 Α') μπορεί να καλύπτε¬ 
ται στο σύνολό της από το Πρόγραμμα Δημοσίων Επεν¬ 
δύσεων (Π.Δ.Ε.), εφόσον φορέας υλοποίησης των έργων 
είναι η Ε.Τ.Β.Α. Α.Ε. ή η εταιρεία στην οποία θα εισφερθεί 
ο κλάδος των Βιομηχανικών Περιοχών από την Ε.Τ.Β.Α. 
Α.Ε.. 

2. Με απόφαση του Δ.Σ. της Ε.Τ.Β.Α. Α.Ε. μπορούν να 
διατίθενται στην εταιρεία της προηγούμενης παραγρά¬ 
φου υπάλληλοιτης Ε.Τ.Β.Α. Α.Ε., που παρείχαν την εργα¬ 
σία τους για την εξυπηρέτηση των αναγκών του κλάδου 
των ΒΙ. Π Ε.. Η διάθεση των υπαλλήλων αυτών θα γίνεται με 
σύμβαση μεταξύ της Ε.Τ.Β.Α. Α.Ε. και της εταιρείας για ο¬ 
ρισμένο χρόνο και θα λήγει σε κάθε περίπτωση την 30η η¬ 
μέρα από την επόμενη ημέρα, κατά την οποία η συμμετο¬ 
χή της Ε.Τ.Β.Α. Α.Ε. στο κεφάλαιο της εταιρείας θα κατα¬ 
στεί μικρότερη του 50%. Κατά το διάστημα της 
διαθέσεώς τους από την Ε.Τ.Β.Α. Α.Ε. στην εταιρεία , οι 
διατιθέμενοι υπάλληλοι διατηρούν ακέραια τα δικαιώμα- 
τά τους (μισθολογικά, βαθμολογικά κ.λπ.), έναντι της 
Ε.Τ.Β.Α. Α.Ε. και της εταιρείας, για όσο διάστημα η 
Ε.Τ.Β.Α. συμμετέχει στο κεφάλαιό της κατά ποσοστό 50% 
τουλάχιστον. 

3. Η Ε.Τ.Β.Α. Α.Ε. μπορεί να σχηματίζει ειδικό αποθεμα- 
τικό με τη χρήση μέρους ή του συνόλου των κονδυλίων 
που χορηγήθηκαν ή χορηγούνται από το Π.Δ.Ε. ή άλλες 
πηγές για τα στοιχεία αυτά του ενεργητικού για: α) ενδε¬ 
χόμενη απαξίωση στοιχείων του ενεργητικού της, β) εν¬ 
δεχόμενη ζημία από τη λειτουργία των ΒΙ.ΠΕ. και γ) δα¬ 
πάνες έργων υποδομής, οι οποίες δεν έχουν ενσωματω¬ 
θεί στην αξία των οικοπέδων των ΒΙ.ΠΕ.. Η δυνατότητα 
αυτή παρέχεται και προς την εταιρεία της παραγράφου 1 
του παρόντος, σε ό,τι αφορά στις ΒΙ.ΠΕ.. 

Άρθρο 16 

Διάθεση μετοχών στο προσωπικό Α.Ε. 

1. Το πρώτο εδάφιο της παρ. 1 του άρθρου 10 του κ.ν. 
2190/1920, όπως αντικαταστάθηκε με το άρθρο 10 του 
π.δ. 409/1986, αντικαθίσταται ως εξής: 

«1. Μέσα στα πρώτα δύο χρόνια από τη νόμιμη λειτουρ¬ 
γία της εταιρείας, καθώς και δύο χρόνια μετά από κάθε 
αύξηση του κεφαλαίου της, απαγορεύεται και είναι απο¬ 
λύτως άκυρη η απόκτηση οποιουδήποτε στοιχείου του ε¬ 
νεργητικού με τίμημα ανώτερο του 1/10 του μετοχικού κε¬ 
φαλαίου, που έχει καταβληθεί, εφόσον πωλητές είναι ι¬ 
δρυτές, μέτοχοι εκπροσωπούντες ποσοστό μεγαλύτερο 
του 1/20 του καταβεβλημένου μετοχικού κεφαλαίου, μέ¬ 
λη του Διοικητικού Συμβουλίου της εταιρείας, συγγενείς 
των ανωτέρω μέχρι και του δευτέρου βαθμού εξ αίματος 
ή εξ αγχιστείας συμπεριλαμβανομένου, σύζυγοιτων ανω- 

τέρω, καθώς και εταιρείες στις οποίες ιδρυτές, μέτοχοι ή 
εταίροι εκπροσωπούντες το 1/20 του κεφαλαίου των εν 
λόγω εταιρειών, μέλη των Διοικητικών τους Συμβουλίων ή 
διαχειριστές, συγγενείς των ανωτέρω μέχρι και του δευ¬ 
τέρου βαθμού εξ αίματος ή εξ αγχιστείας συμπεριλαμβα¬ 
νομένου ή σύζυγοι των ανωτέρω έχουν την ιδιότητα των 
παραπάνω προσώπων.» 

2. Η παρ. 9 του άρθρου 13 του κ.ν. 2190/1920, η οποία 
προστέθηκε με την περίπτωση γ'της παρ. 10 του άρθρου 
10 του ν. 2741/1999, αντικαθίσταται ως εξής: 

«9. Με απόφαση της Γενικής Συνέλευσης, που λαμβά- 
νεται σύμφωνα με τις διατάξεις των άρθρων 29 παράγρα¬ 
φοι 3 και 4 και 31 παρ. 2, μπορεί να θεσπισθεί πρόγραμμα 
διαθέσεως μετοχών στα μέλη του Διοικητικού Συμβουλί¬ 
ου και το προσωπικό της εταιρείας, καθώς και των συνδε- 
δεμένων με αυτήν εταιρειών κατά την έννοια του άρθρου 
42ε παρ. 5, με τη μορφή δικαιώματος προαιρέσεως αγο¬ 
ράς μετοχών κατά τους όρους της αποφάσεως αυτής, πε¬ 
ρίληψη της οποίας υπόκειται στις διατυπώσεις δημοσιό¬ 
τητας του άρθρου 7β. Η απόφαση αυτή της Γενικής Συνέ¬ 
λευσης πρέπει ιδίως να ορίζει τον ανώτατο αριθμό 
μετοχών που μπορεί να εκδοθούν, που δεν μπορεί να υ¬ 
περβαίνει το 1/10 των υφιστάμενων μετοχών, αν οι δικαι¬ 
ούχοι ασκήσουν το δικαίωμα (ορίίοη) αγοράς μετοχών, 
την τιμή και τους όρους διάθεσης των μετοχών στους δι¬ 
καιούχους. Το Διοικητικό Συμβούλιο της εταιρείας, με α¬ 
πόφασή του, ρυθμίζει κάθε άλλη σχετική λεπτομέρεια, 
που δεν ρυθμίζεται διαφορετικά από τη Γενική Συνέλευ¬ 
ση, εκδίδει τα πιστοποιητικά δικαιώματος αγοράς μετο¬ 
χών και κατά το μήνα Δεκέμβριο κάθε χρόνου εκδίδει με¬ 
τοχές στους δικαιούχους, που άσκησαν το δικαίωμά 
τους, αυξάνοντας το κεφάλαιο της εταιρείας αντιστοίχως 
και πιστοποιεί την αύξηση του κεφαλαίου κατά το άρθρο 
11. Οι αυξήσεις αυτές του κεφαλαίου δεν αποτελούντρο- 
ποποιήσεις του Καταστατικού και δεν εφαρμόζεται επ’ 
αυτών η παράγραφος 5 του άρθρου αυτού.» 

3. Η παρ. 1 του άρθρου 92 του κ.ν. 2190/1920, όπως 
προστέθηκε με το άρθρο 18 του π.δ. 498/1987, αντικαθί¬ 
σταται ως εξής: 

«1. Με την επιφύλαξη εφαρμογής των διατάξεων του 
άρθρου 91, κάθε μητρική επιχείρηση απαλλάσσεται από 
την υποχρέωση του άρθρου 90 παρ. 1 όταν, κατά την η¬ 
μερομηνία κλεισίματος του ισολογισμού της, το σύνολο 
των υποκείμενων σε ενοποίηση επιχειρήσεων δεν υπερ¬ 
βαίνει, με βάση τις τελευταίες ετήσιες οικονομικές κατα¬ 
στάσεις τους, τα όρια των δύο από τα παρακάτω τρία κρι¬ 
τήρια: 

α. Σύνολο ισολογισμού 1.250.000.000 δραχμές, όπως 
αυτό προκύπτει από την άθροιση των στοιχείων Α μέχρι 
και Ε του ενεργητικού στο υπόδειγμα ισολογισμού που 
παραπέμπει το άρθρο 42γ, 

β. καθαρός κύκλος εργασιών 2.500.000.000 δραχμές, 

γ. μέσος όρος προσωπικού, που απασχολήθηκε κατά τη 
διάρκεια της χρήσης, 250 άτομα. 

Οι παράγραφοι 7 και 8 του άρθρου 42α εφαρμόζονται 
αναλόγως και στην περίπτωση αυτής της διάταξης.» 

4. Τα αριθμητικά όρια της περίπτωσης α' «σύνολο ισο¬ 
λογισμού» και της περίπτωσης β' «καθαρός κύκλος εργα¬ 
σιών» της παρ. 6του άρθρου 42ατου κ.ν. 2190/1920 ορί¬ 
ζονται σε 1.500.000 ευρώ και 3.000.000 ευρώ αντίστοιχα. 

5. Τα αριθμητικά όρια της περίπτωσης α' «σύνολο ισο¬ 


λογισμού» και της περίπτωσης β' «καθαρός κύκλος εργα¬ 
σιών» της παρ. 1 του άρθρου 92 του κ.ν. 2190/1920 ορίζο¬ 
νται σε 3.700.000 ευρώ και 7.400.000 ευρώ αντίστοιχα. 

6. Οι διατάξεις της παραγράφου 3 ισχύουν για τις εται¬ 
ρικές χρήσεις που αρχίζουν την 1η Ιουλίου 2000. 

7. Οι διατάξεις των παραγράφου 4 και 5 ισχύουν για τις 
εταιρικές χρήσεις που αρχίζουν την 1η Ιανουάριου 2002. 

Άρθρο 17 

Το τελευταίο εδάφιο της παραγράφου 11 του άρθρου 4 
του ν. 2081/1992, όπως προστέθηκε με την παράγραφο 6 
του άρθρου 10 του ν. 2741/1999, αντικαθίσταται ως ακο¬ 
λούθως: 

«Με την ίδια απόφαση κατανέμεται μέρος από το ίδιο 
ποσοστό και στους Πανελλήνιο Σύνδεσμο Εξαγωγέων, 
Σύνδεσμο Εξαγωγέων Βορείου Ελλάδος και Σύνδεσμο Ε¬ 
ξαγωγέων Κρήτης, με βάση τη συναλλαγματική εισροή 
του συνόλου των μελών ενός εκάστου τούτων κατάτηντε- 
λευταία τριετία.» 

Άρθρο 18 

Ρυθμίσεις θεμάτων τουριστικών εγκαταστάσεων 

1. Οι ιδιοκτήτες ή οι εκμεταλλευόμενοι τουριστικά κα¬ 
ταλύματα των παραγράφων 1 (Α και Β) και 2 του άρθρου 
2 του ν. 2160/1993 (ΦΕΚ118 Α') που έχουν λάβει το ειδικό 
σήμα Ε.Ο.Τ. βάσει του άρθρου 3 του ίδιου νόμου και των 
αποφάσεων που έχουν εκδοθεί σε εκτέλεση αυτού: α) 
547/1.4.94 (ΦΕΚ 268 Β') του Υπουργού Τουρισμού και β) 
530268/5.4.94 (ΦΕΚ 268 Β') του Γενικού Γραμματέα 
Ε.Ο.Τ., οφείλουν, κατά την επανυποβολή των δικαιολογη- 
τικώνγιατη διατήρηση του ειδικού σήματος Ε.Ο.Τ., να υ¬ 
ποβάλλουν στον Ε.Ο.Τ.: 

α) Πιστοποιητικό Πυρασφάλειας που να καλύπτει το 
σύνολο της υφιστάμενης κτιριακής εγκατάστασης. Γιατη 
χορήγηση του πιστοποιητικού υποβάλλεται στην οικεία 
πυροσβεστική υπηρεσία μελέτη πυροπροστασίας σύμ¬ 
φωνα με το κεφάλαιο Β'του π.δ. 71/1988 (ΦΕΚ 82 Α'). Ε¬ 
φόσον ληφθούν άλατα μέτρα και μέσα πυροπροστασίας, 
που ορίζονται στη μελέτη χορηγείται από την οικεία πυ¬ 
ροσβεστική υπηρεσία πιστοποιητικό πυροπροστασίας 
διάρκειας πέντε (5) ετών. 

β) Βεβαίωση και τεκμηρίωση με τεχνικά στοιχεία της ε¬ 
πάρκειας του κτιρίου από πλευράς στατικής, αντισεισμι¬ 
κής και δομικής, από δύο διπλωματούχους μηχανικούς 
του Πολυτεχνείου και 

γ) Βεβαίωση και τεκμηρίωση με τεχνικά στοιχεία της ε¬ 
πάρκειας των υφιστάμενων εγκαταστάσεων διάθεσης υ¬ 
γρών αποβλήτων σύμφωνα με την παρ. Ζτου προεδρικού 
διατάγματος της 20.1.1988 (ΦΕΚ61 Δ'). 

2. Οι διατάξεις της προηγούμενης παραγράφου εφαρ¬ 
μόζονται και για τη χορήγηση ειδικού σήματος Ε.Ο.Τ. στα 
τουριστικά καταλύματα του άρθρου 21 παράγραφοι 5 και 
6του ν. 2741/1999 (ΦΕΚ 199 Α'). 

3. Η παράγραφος δ' της περίπτωσης Γ' του άρθρου 8 
του από 6.10.1978 προεδρικού διατάγματος (ΦΕΚ538 Δ'), 
όπως αυτό ισχύει μετά την αντικατάστασή του με το από 
20.1.1988προεδρικό διάταγμα (ΦΕΚ61 Δ'), αντικαθίστα¬ 
ται ως εξής: 

«δΐ. Το μέγιστο επιτρεπόμενο ύψος κτιρίων σε γήπεδα 
επιφάνειας μέχρι πενήντα (50) στρέμματα ορίζεται σε δε- 
κάμισι (10,50) μέτρα με την προϋπόθεση ότι το ποσοστό 

της επιφάνειας κτιρίων ύψους μεγαλύτερου των επτάμισι 
(7,5) μέτρων δεν θα υπερβαίνει το τριάντα τοις εκατό 
(30%) της πραγματοποιούμενης κάλυψης του κτιρίου. 

δ2. Κατ’ εξαίρεση των ανωτέρω για κτίρια ή τμήματα κτι¬ 
ρίων που βρίσκονται στη ζώνη των διακοσίων (200) μέ¬ 
τρων από τη γραμμή αιγιαλού, το μέγιστο επιτρεπόμενο 
ύψος των κτιρίων ορίζεται σε επτάμισι (7,5) μέτρα. 

δ3. Το μέγιστο επιτρεπόμενο ύψος κτιρίων σε γήπεδα ά¬ 
νω των πενήντα (50) στρεμμάτων μπορεί να είναι μέχρι δε- 
κατρισήμισι (13,50) μέτρα, χωρίς αύξηση του επιτρεπό¬ 
μενου συντελεστή δόμησης και του ποσοστού κάλυψης 
με την προϋπόθεση ότι το ποσοστό της επιφάνειας κτι¬ 
ρίων ύψους μεγαλύτερου των δεκάμισι (10,50) μέτρων 
δεν θα υπερβαίνει το πενήντα τοις εκατό (50%) της πραγ¬ 
ματοποιούμενης κάλυψης του κτιρίου και ότι οι αποστά¬ 
σεις αυτών από τα όρια του γηπέδου θα είναι τουλάχι¬ 
στον: 

-για κτίρια, ύψους άνω των επτάμισι (7,5) μέτρων και μέ¬ 
χρι δεκάμισι (10,50) μέτρα σε δεκαπέντε (15) μέτρα, 

-για κτίρια, ύψους άνω των δεκάμισι (10,50) μέτρων και 
μέχρι δεκατρισήμισι (13,50) μέτρα σε είκοσι (20) μέτρα. 

Κατ’ εξαίρεση των ανωτέρω: 

- μέσα στη ζώνη των διακοσίων (200) μέτρων από τη 
γραμμή του αιγιαλού ισχύουν οι διατάξεις της παραγρά¬ 
φου δ2 του παρόντος. 

Μέσα στη ζώνη πέραν των διακοσίων (200) μέτρων και 
μέχρι τα πεντακόσια (500) μέτρα από τον αιγιαλό η αύξη¬ 
ση του ύψους των κτιρίων άνω των δεκάμισι(10,50) μέ¬ 
τρων και μέχρι δεκατρισήμισι (13,50) μέτρα επιτρέπεται 
με απόφαση του Υπουργού Περιβάλλοντος, Χωροταξίας 
και Δημόσιων Έργων ύστερα από γνώμη του Κεντρικού 
ΣΧΟΠ. 

Για την έκδοση της απόφασης αυτής συνεκτιμώνται τα 
στοιχεία του φυσικού και δομημένου περιβάλλοντος ό¬ 
πως το φυσικό τοπίο, η παρεμπόδιση ή μη της θέας, η φυ¬ 
σιογνωμία και ο αρχιτεκτονικός χαρακτήρας της περιο¬ 
χής, η μορφολογία του εδάφους. 

δ4. Οι ανωτέρω ρυθμίσεις (αύξηση μεγίστου ύψους) 
δεν ισχύουν στις προστατευόμενες βάσει ειδικών διαταγ¬ 
μάτων περιοχές και οικισμούς της χώρας. 

δ5. Πάνω από το μέγιστο επιτρεπόμενο ύψος επιτρέπε¬ 
ται η κατασκευή στέγης με ύψος το πολύ δύο (2) μέτρα. 
Μεγαλύτερο ύψος μπορεί να πραγματοποιηθεί ύστερα α¬ 
πό έγκριση της Επιτροπής Πολεοδομικού και Αρχιτεκτο¬ 
νικού Ελέγχου (Ε.Π.Α.Ε.), γιαλόγους προσαρμογής προς 
το περιβάλλον (κλιματολογικές συνθήκες ή αρχιτεκτονι¬ 
κός χαρακτήρας των κτισμάτων της περιοχής). 

Στα γήπεδα που παρουσιάζουν κλίσεις εδάφους άνω 
του 15 % επιβάλλεται η κλιμάκωση του κτιρίου για την 
προσαρμογή του στη φυσική μορφή του εδάφους σύμ¬ 
φωνα καιμετηνπαρ. 1 του άρθρου 17τουν. 1577/1985. 

Τα ελάχιστα ελεύθερα ύψη των χώρων των ξενοδοχεια¬ 
κών καταλυμάτων ορίζονται ως εξής: 

Υπνοδωμάτια: 2,40 μέτρα ή 2.50 μέτρα για μονάδες Α 
και ΑΑ τάξης. 

Λουτρά: 2,20 μέτρα. 

Χώροι Υποδοχής: 2,70 μέτρα ή 3,00 μέτρα για μονάδες 
Α και ΑΑ τάξης. 

Μαγειρεία και λοιποί χώροι εργασίας: 2,70 μέτρα.» 


Άρθρο 19 

1. Στοτέλοςτηςπαρ. 2του άρθρου 17τουν. 1577/1985, 
όπως ισχύει μετά τη συμπλήρωσή του με την παράγραφο 
1 του άρθρου 14 του ν. 2831/2000, προστίθεται νέο εδά¬ 
φιο η' ως εξής: 

«η. Υπόγειες δεξαμενές αποθήκευσης υγραερίου καυ¬ 
σίμου, μέχρι την οριστική στάθμη του εδάφους, όπως αυ¬ 
τή ορίζεται από τις διατάξεις των άρθρων 2 παρ. 16 και 17 
παρ. 1 του Γ.Ο.Κ. (ν. 1577/1985, όπως τροποποιήθηκε και 
ισχύει με το ν. 2831/2000) και οι απαραίτητες για την α¬ 
σφάλεια και λειτουργία αυτών συμπληρωματικές εγκατα¬ 
στάσεις, που κατασκευάζονται σύμφωνα με τους κανονι¬ 
σμούς που εκδίδονται κατ’ εφαρμογή του άρθρου 26.» 

2. Μετά την παράγραφο 3 του άρθρου 26 του ν. 
1577/1985 προστίθεται νέα παράγραφος 4 ως κατωτέρω, 
η δε πρώην παράγραφος 4 αριθμείται ως 5: 

«4. Με κοινές αποφάσεις των Υπουργών Περιβάλλο¬ 
ντος, Χωροταξίας και Δημόσιων Έργων, Ανάπτυξης και 
Δημόσιας Τάξης, που δημοσιεύονται στην Εφημερίδατης 
Κυβερνήσεως, καθορίζονται και εξειδικεύονται οι όροι και 
προϋποθέσεις ασφαλούς κατασκευής των εγκαταστάσε¬ 
ων των δικτύων διανομής υγραερίου στα κτίρια, πληντων 
κτιρίων με χρήση βιομηχανίας - βιοτεχνίας. 

Με τις ίδιες αποφάσεις ορίζονται οι αρμοδιότητες και 
ευθύνες των υπευθύνων εκτέλεσης εργασιών κατασκευ¬ 
ής και συντήρησής τους, καθώς και το είδος των κυρώσε¬ 
ων και τα όργανα επιβολής τους.» 

Άρθρο 20 

Παράταση μισθώσεων ξενοδοχείων 

1. Συμβάσεις μίσθωσης ξενοδοχείων που λήγουν πριν α¬ 
πό την 31.12.2005 παρατείνονται υποχρεωτικά μέχρι την η¬ 
μερομηνία αυτή, κατ’ εξαίρεση των κειμένων σχετικών δια¬ 
τάξεων, στην περίπτωση που έχει συμφωνηθεί ή θα συμ- 
φωνηθεί, πριν από τη λήξη της μισθώσεως μεταξύ της 
Ο.Ε.Ο.Α. - Αθήνα 2004 ΑΈ. και των μισθωτών τους, ότι τα 
ξενοδοχεία αυτά θα χρησιμοποιηθούν για τη φιλοξενία της 
Ολυμπιακής Οικογένειας κατά τους Ολυμπιακούς Αγώνες 
του έτους 2004 στην Αθήνα. Η παράταση αυτή περιλαμβά¬ 
νει και τις μισθώσεις, οι οποίες έχουν καταγγελθεί για λήξη 
του χρόνου διάρκειάς τους, αλλά δεν έχουν εκδικαστεί και 
ο μισθωτής εξακολουθεί να βρίσκεται στο μίσθιο. 

2. Στην περίπτωση αυτή, η αύξηση του μισθώματος για 
κάθε έτος παράτασης δεν μπορεί να υπερβαίνει ποσοστό 
4% επί του ποσού του μισθώματος που καταβάλλεται κα¬ 
τά το χρόνο λήξης της σύμβασης μισθώσεως. 

3. Οι μισθώσεις των χειμερινών και θερινών κινηματο¬ 
γράφων και θεάτρων, που έχουν παραταθεί σύμφωνα με 
τις διατάξεις του άρθρου 7 παρ. 22 του ν. 2741/1999 πα- 
ρατείνονται από τότε που έληξαν μέχρι την 31.12.2002. 

Κατά της εκτέλεσης δικαστικών αποφάσεων που εκδό- 
θηκαν λόγω λήξης της μίσθωσης χειμερινών και θερινών 
κινηματογράφων και θεάτρων χωρεί ανακοπή λόγω της 
εκ του νόμου παράτασης αυτών των μισθώσεων. Με την 
άσκηση της ανακοπής χορηγείται από τον δικαστή του 
Μονομελούς Πρωτοδικείου αναστολή εκτέλεσης. 

Άρθρο 21 

Ρύθμιση θεμάτων τουριστικής εκπαίδευσης 

1. Ηπαρ. 7του άρθρου 11 του ν. 2837/2000 (ΦΕΚ 178Α') 
αντικαθίσταται ως εξής: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2087 


«7. α. Στις Σχολές Τουριστικής Εκπαίδευσης συνιστάται 
μία θέση Γενικού Διευθυντή. 

β. Ο Γενικός Διευθυντής διορίζεται με απόφαση του Υ¬ 
πουργού Ανάπτυξης ύστερα από επιλογή μεταξύ προσώ¬ 
πων μεγάλης εμπειρίας σε θέματα εκπαίδευσης και διοί¬ 
κησης και με αποδεδειγμένη προϋπηρεσία στην Ελλάδα 
ή στο εξωτερικό. Η θητεία του ορίζεται τριετής και μπορεί 
να ανανεώνεται. 

γ. Σε περίπτωση τοποθέτησης με απόσπαση στην πα¬ 
ραπάνω θέση προσώπου που είναι ήδη δημόσιος λει¬ 
τουργός ή υπάλληλος του δημόσιου τομέα, όπως αυτός 
οριοθετείται από το ν. 1256/1982 (ΦΕΚ 119 Α'), κατά το 
χρόνο της θητείας του στις Σχολές Τουριστικής Εκπαί¬ 
δευσης διατηρούνται ακέραια τα συνταξιοδοτικά του δι¬ 
καιώματα στο φορέα από τον οποίο προέρχεται, η θέση 
του στην επετηρίδα και πάντα τα προσκτώμενα , λόγω 
προϋπηρεσίας ή συναφή προς τη θέση του και το βαθμό 
του δικαιώματα. Ο χρόνος της θητείας του στις Σχολές 
Τουριστικής Εκπαίδευσης θεωρείται χρόνος πραγματι¬ 
κής υπηρεσίας στην οργανική του θέση για κάθε σχετική 
συνέπεια, αλλάη μισθοδοσία του βαρύνει τιςΣχολέςΤου- 
ριστικής Εκπαίδευσης. 

δ. Ο Γ ενικός Διευθυντής προΐσταταιτων υπηρεσιών των 
Σχολών Τουριστικής Εκπαίδευσης, έχει τις αρμοδιότητες 
των παραγράφων 2 και 3 του ν. 1892/1990 και τις ειδικότε¬ 
ρες αρμοδιότητες που προβλέπονται, για τον Γενικό Δι¬ 
ευθυντή, στον εσωτερικό κανονισμό λειτουργίας των 
Σ.Τ.Ε.. 

ε. Με την έναρξη ισχύος των διατάξεων της προηγού¬ 
μενης παραγράφου καταργείται η θέση του Διευθυντή - 
Προϊστάμενου των Σχολών Τουριστικής Εκπαίδευσης 
που είχε συσταθεί με την αριθ. 1566/1983 (ΦΕΚ 256 Α') α¬ 
πόφαση του Υπουργού Προεδρίας της Κυβέρνησης. 

στ. Οι αποδοχές του Γενικού Διευθυντή και η αποζημίω¬ 
ση του Προέδρου και των μελώντου Διοικητικού Συμβου¬ 
λίου καθορίζονται με κοινές αποφάσεις των Υπουργών 
Οικονομικών και Ανάπτυξης.» 

2. Στο άρθρο 11 του ν. 2837/2000 (ΦΕΚ 178 Α') προστί¬ 
θεται παράγραφος 8 ως εξής: 

«8. α. Το άρθρο 1 του ν. 4032/1960 αντικαθίσταται ως ε¬ 
ξής: «Οι Σχολές Τουριστικής Εκπαίδευσης διοικούνται α¬ 
πό επταμελές Διοικητικό Συμβούλιο, το οποίο διορίζεται 
με τριετή θητεία από τον εποπτεύοντα Υπουργό. Με την ί¬ 
δια απόφαση ορίζεται ο Πρόεδρος και ο Αντιπρόεδρος 
του Συμβουλίου. Στη σύνθεση του Διοικητικού Συμβουλί¬ 
ου περιλαμβάνεται και ο Γενικός Διευθυντής των Σ.Τ.Ε..»» 

3. Απάτην έναρξη ισχύος του παρόντος νόμου λήγει αυ¬ 
τοδικαίως η θητεία του Διοικητικού Συμβουλίου που έχει 
διοριστεί στις Σχολές Τουριστικής Εκπαίδευσης. 

4. Οι διατάξεις του άρθρου 1 παρ. 1 (α) εδαφ. ββ και 
παρ. 2 (β) του άρθρου 2, του άρθρου 3, του άρθρου 5 παρ. 
12 (γ) και γ3, και της παρ. 13, του νόμου περί «διάρθρω¬ 
σης της ανώτατης εκπαίδευσης και ρύθμιση θεμάτων του 
τεχνολογικού τομέα αυτής», ισχύουν και για τις Ανώτερες 
Σχολές Τουριστικών Επαγγελμάτων. 

Άρθρο 22 

Έλεγχος λειτουργίας καζίνο 

1. Στο τέλος του πρώτου εδαφίου της παρ. 3 του άρ¬ 
θρου 2 του ν. 2685/1999 (ΦΕΚ 35 Α') προστίθενται εδάφια 
ως εξής: 


«Επίσης η ανωτέρω υπέρβαση του ανώτατου ορίου η¬ 
μερών εκτός έδρας επιτρέπεται για τους υπαλλήλους του 
Υπουργείου Ανάπτυξης που μετακινούνται εκτός έδρας 
για τη διενέργεια ελέγχου λειτουργίας στις επιχειρήσεις 
καζίνο. Η προβλεπόμενη απότο προηγούμενο εδάφιο για 
την περίπτωση αυτή απόφαση, κατά την πρώτη εφαρμο¬ 
γή του παρόντος, μπορεί να έχει αναδρομική ισχύ ένα έ¬ 
τος από την ημερομηνία έκδοσής της.» 

2. Η παρ. 4 του άρθρου 3 του ν. 2206/1994 (ΦΕΚ 62 Α') 
αντικαθίσταται ως εξής: 

«4. α) Ο διοικητικός έλεγχος ασκείται από το Υπουργείο 
Ανάπτυξης και περιλαμβάνει ενδεικτικά τον έλεγχο κτι¬ 
ρίων και εγκαταστάσεων, τη διεξαγωγή των τυχερών παι- 
γνίων, τα υλικά και τα μηχανήματα διεξαγωγής των παι- 
γνίων και τη διαδικασία προμήθειάς τους, καθώς και την 
τήρηση των όρων χορήγησης της άδειας. Με απόφαση 
του Υπουργού Ανάπτυξης, που δημοσιεύεται στην Εφη¬ 
μερίδα της Κυβερνήσεως, καθορίζεται ο τρόπος, η διαδι¬ 
κασία και τα όρια του διοικητικού ελέγχου. 

Με προκήρυξη διεθνούς διαγωνισμού είναι δυνατή η α¬ 
νάθεση τεχνικής υποστήριξης του συστήματος ελέγχου 
σε φορείς του ιδιωτικού τομέα που έχουν διεθνή εμπειρία 
σε ανάλογες εργασίες υψηλής τεχνολογίας και εξειδί- 
κευσης στον έλεγχο καζίνο. 

β) Ο οικονομικός έλεγχος, εκτός εκείνου της εφαρμο¬ 
γής των όρων αδειών ίδρυσης και λειτουργίας, ασκείται 
από το Υπουργείο Οικονομικών. Με κοινή απόφαση των Υ¬ 
πουργών Οικονομικών και Ανάπτυξης, που δημοσιεύεται 
στην Εφημερίδα της Κυβερνήσεως, καθορίζεται ο τρό¬ 
πος και η διαδικασία του οικονομικού ελέγχου, καθώς και 
οι λεπτομέρειες κάθε απαιτούμενης συνεργασίας των Υ¬ 
πουργείων Οικονομικών και Ανάπτυξης. 

γ) Μέχρι την έκδοση των προβλεπόμενων στα προη¬ 
γούμενα εδάφια υπουργικών αποφάσεων ισχύουν οι κα¬ 
νονισμοί ελέγχου που έχουν εκδοθεί και εφαρμόζονται.» 

Άρθρο 23 

Ρυθμίσεις θεμάτων τουρισμού 

1. Ηπαρ. 1 του άρθρου 28 του ν. 2636/1998 (ΦΕΚ 198 Α') 
αντικαθίσταται ως εξής: 

«1. α. Οι διατάξεις των παραγράφων 3 και 4 του άρθρου 
7του ν. 2244/1994 (ΦΕΚ 168 Α'), όπως αντικαταστάθηκαν 
με την παρ. 2 του άρθρου 17 του ν. 2308/1995 (ΦΕΚ 114 Α') 
και τα κατ’ εξουσιοδότηση αυτών εκδοθέντα ή εκδιδόμενα 
προεδρικά διατάγματα και οι λοιπές σχετικές κανονιστικές 
πράξεις, όπως εκάστοτε ισχύουν, έχουν ανάλογη εφαρ¬ 
μογή και στον τομέα τουρισμού του Υπουργείου Ανάπτυ¬ 
ξης και στον Ελληνικό Οργανισμό Τουρισμού (Ε.Ο.Τ.). 

β. Η σχετική προκήρυξη μπορεί να γίνεται χωριστά για 
κάθε αντικείμενο ανάθεσης. Για το Επιχειρησιακό Πρό¬ 
γραμμα Ανταγωνιστικότητας του Υπουργείου Ανάπτυξης 
(ΥΠ.ΑΝ.) τα νομικά πρόσωπα των ενδιάμεσων φορέων 
μπορεί να είναι και κερδοσκοπικού χαρακτήρα, τα δε προ¬ 
σόντα τους ορίζονται με απόφαση του Υπουργού Ανά¬ 
πτυξης.» 

2. Οι προβλεπόμενες στο εδάφιο δ' της παρ. 18 του άρ¬ 
θρου 6 του ν. 2160/1993 αρμοδιότητες του Υπουργού Ε¬ 
θνικής Οικονομίας και του Ε.Ο.Τ. για την αξιοποίηση των 
αναφερόμενων στο εδάφιο αυτό περιοχών στο εξής α¬ 
σκούνται από το Διοικητικό Συμβούλιο της Ανώνυμης Ε¬ 
ταιρείας «Ελληνικά Τουριστικά Ακίνητα.» 

Άρθρο 24 

1. Το άρθρο 6 του ν. 710/1977 (ΦΕΚ 283 Α') αντικαθί¬ 
σταται ως εξής: 

«Άρθρο 6 

1. Οι ασκούντεςτο επάγγελμα του ξεναγού κατά τις δια¬ 
τάξεις του παρόντος υπάγονται από 1ης Ιανουάριου 1977 
στην ασφάλιση του Ι.Κ.Α. για όλους τους κλάδους ασφα- 
λίσεώς του, σύμφωνα με τη νομοθεσία που το διέπει. 

2. Οι ξεναγοί οφείλουν, για κάθε παρεχόμενη εργασία, 
σχετική με το επάγγελμά τους, να εκδίδουν δελτίο παρο¬ 
χής υπηρεσιών, από τριπλότυπο νόμιμα θεωρημένο, αντί¬ 
γραφο δε αυτών να υποβάλλουν στις Σχολές Τσυριστικής 
Εκπαίδευσης (Σ.Τ.Ε.) εντός τριάντα (30) ημερών από τη 
λήξη κάθε ημερολογιακού τριμήνου. 

Σε περίπτωση μη υποβολής στις Σ.Τ.Ε. των δελτίων πα¬ 
ροχής υπηρεσιών του προηγούμενου εδαφίου εντός της 
οριζόμενης προθεσμίας των τριάντα (30) ημερών από τη 
λήξη του ημερολογιακού τριμήνου, εφαρμόζονται οιπρο- 
βλεπόμενες διατάξεις του Ι.Κ.Α. για καθυστέρηση κατα¬ 
βολής εισφορών. 

3. Οι ασφαλιστικές εισφορές που βαρύνουν τόσο τον 
εργοδότη όσο και τον ασφαλισμένο (ξεναγό) παρακρα- 
τούνται στο σύνολό τους από τα τουριστικά γραφεία, τις 
λοιπές επιχειρήσεις, το Δημόσιο, τα Ν.Π.Δ.Δ. κ.λπ. προς 
τα οποία προσφέρουν τις υπηρεσίες τους οι ξεναγοί και 
αποδίδονται προς τις Σχολές Τουριστικής Εκπαίδευσης 
εντός τριάντα (30) ημερών από τη λήξη κάθε ημερολο¬ 
γιακού τριμήνου. 

Προκειμένου περί ξεναγών που παρέχουν υπηρεσίες σε 
μεμονωμένους περιηγητές και εν γένει σε φυσικά ή νομι¬ 
κά πρόσωπα που δεν περιλαμβάνονται στις περιπτώσεις 
του προηγούμενου εδαφίου, οι ασφαλιστικές εισφορές 
εργοδότη και ασφαλισμένου αποδίδονται στις Σχολές 
Τουριστικής Εκπαίδευσης εντός τριάντα (30) ημερών από 
τη λήξη κάθε ημερολογιακού τριμήνου με ευθύνη των ξε¬ 
ναγών. 

4. Οι Σχολές Τουριστικής Εκπαίδευσης υποχρεούνται 
να αποδίδουν στο Ι.Κ.Α. εντός ενενήντα (90) ημερών από 
τη λήξη κάθε ημερολογιακού τριμήνου τις καταβληθείσες 
σε αυτές εισφορές των προηγούμενων παραγράφων, ως 
και αντίγραφα των δελτίων παροχής υπηρεσιών, συνο- 
δευόμενα από αναλυτική κατάσταση στην οποία φαίνεται 
το σύνολο των αμοιβών και των επ’ αυτών εισφορών για 
κάθε ξεναγό και επιπλέον κατάσταση στην οποία καταχω- 
ρούνται οι εργοδότες και ξεναγοί, οι οποίοι δεν κατέβα¬ 
λαν εντός της καθορισμένης προθεσμίας τις ασφαλιστι¬ 
κές εισφορές που τους βαρύνουν. 

Ως εργοδότες έναντι του Ι.Κ.Α. θεωρούνται στην περί¬ 
πτωση του εδαφίου α' της παραγράφου 3 τα τουριστικά 
γραφεία και οι λοιπές επιχειρήσεις, στη δε περίπτωση του 
εδαφίου β'της ίδιας παραγράφου, οι ίδιοι οι ξεναγοί. 

5. Οι διατάξεις του άρθρου 9 του ν. 710/1977 (ΦΕΚ 283 
Α') έχουν εφαρμογή και για τους ξεναγούς που αποφοί¬ 
τησαν μέχρι την έναρξη ισχύος του παρόντος νόμου.» 

2. Η παρ. 1 του άρθρου 10 του ν. 2837/2000 αντικαθί¬ 
σταται ως εξής: 

«1. α) Για την ίδρυση των εταιριών που προβλέπονται 
στην παρ. 5 εδ. ια'του άρθρου 13 του ν. 2636/1998, όπως 


τροποποιήθηκε με το ν. 2837/2000, μοναδικός μέτοχος 
μπορεί να είναι η Ανώνυμη Εταιρία «Ελληνικά Τουριστικά 
Ακίνητα». Η λειτουργία των εταιριών αυτών διέπεται από 
τις διατάξεις του κ.ν. 2190/1920. Οι μετοχές των εν λόγω 
θυγατρικών εταιρειών της Ανώνυμης Εταιρείας «Ελληνι¬ 
κά Τουριστικά Ακίνητα» μπορούν να μεταβιβάζονται, α¬ 
νταλλάσσονται, μισθώνονται ή να παραχωρούνται για ο¬ 
ρισμένο χρόνο έναντι ανταλλάγματος με απόφαση της 
Γενικής Συνέλευσης της Ανώνυμης Εταιρείας «Ελληνικά 
Τουριστικά Ακίνητα». 

β) Εντός δύο (2) μηνών από την έναρξη ισχύος του πα¬ 
ρόντος με απόφαση της Γενικής Συνέλευσης της Α.Ε. 
«Ελληνικά Τουριστικά Ακίνητα» ιδρύονται οι θυγατρικές 
εταιρείες για τη λειτουργία των επιχειρήσεων Καζίνο Κέρ¬ 
κυρας και Ξενοδοχείο - Καζίνο Πάρνηθας.» 

3. Στο άρθρο 2 του ν. 2206/1994 προστίθεται παράγρα¬ 
φος 13 ως εξής: 

«13. α) Οιπροβλεπόμενεςστηνπαρ. 1 του άρθρου 1 του 
ν. 2206/1994 άδειες Καζίνο στη θέση Μοντ Παρνές στην 
Πάρνηθα και στην Κέρκυρα χορηγούνται στην Α.Ε. «Ελ¬ 
ληνικά Τουριστικά Ακίνητα». Για τη χορήγηση των εν λό¬ 
γω αδειών εκδίδεται απόφαση του Υπουργού Ανάπτυξης 
με την οποία ρυθμίζονται και τα θέματα της παρ. 4 του άρ¬ 
θρου 1 του ν. 2206/1994. 

Πριν από την έκδοση της υπουργικής απόφασης η Α.Ε. 
«Ελληνικά Τουριστικά Ακίνητα» θα καταβάλλει τα ποσά 
που προβλέπονται στην παρ. 7 του άρθρου 2 του ν. 
2206/1994 για τα Καζίνο Πάρνηθας και Κέρκυρας αντί¬ 
στοιχα. Τα εν λόγω χρηματικά ποσά αποδίδονται στον 
Ε.Ο.Τ.. 

β) Τα προβλεπόμενα στην παρ. 8 του άρθρου 2 του ν. 
2206/1994 ποσά από τη συμμετοχή του Ελληνικού Δημο¬ 
σίου επί των μικτών κερδών για τα Καζίνο Κέρκυρας και 
Πάρνηθας διατίθενται στον Ε.Ο.Τ. σε ποσοστό 70% του 
συνολικού ποσού αποκλειστικά για τη διαφήμιση και προ¬ 
βολή του Ελληνικού Τουρισμού και σε ποσοστό 30% ως ε¬ 
πιχορήγηση του τακτικού προϋπολογισμού του Ε.Ο.Τ., 
του Ελληνικού Φεστιβάλ και της Σχολής Τουριστικής Εκ¬ 
παίδευσης, που κατανέμεται μεταξύ αυτών με κοινή από¬ 
φαση των Υπουργών Οικονομικών και Ανάπτυξης. 

Ειδικά για τις χρήσεις των ετών 2000 - 2001 στα ανωτέ¬ 
ρω ποσά συμψηφίζονται τυχόν καταβολές που έγιναν υ¬ 
πέρ Ε.Ο.Τ. κατ’ εφαρμογή των διατάξεων της παρ. 2 του 
άρθρου 16 του ν. 2636/1998, όπως τροποποιήθηκαν με 
τις διατάξεις της παρ. 10 του άρθρου 9 του ν. 2837/2000. 

4. Όργανα Διοίκησης Ελληνικού Οργανισμού Τουρι¬ 
σμού. 

1. α. Στον Ελληνικό Οργανισμό Τουρισμού (Ε.Ο.Τ.) συ- 
στήνεται θέση Προέδρου. Ο Πρόεδρος του Ε.Ο.Τ. διορί¬ 
ζεται με απόφαση του εποπτεύοντος Υπουργού. Η θητεία 
του είναι τριετής και μπορεί να ανανεώνεται. 

β. Η κατοχή της θέσης του Γενικού Γραμματέα Τουρι¬ 
σμού του Υπουργείου Ανάπτυξης δεν αποτελεί κώλυμα 
για το διορισμό στη θέση του Προέδρου του Ε.Ο.Τ.. 

γ. Ο Πρόεδρος του Ε.Ο.Τ. είναι ο ανώτερος προϊστάμε¬ 
νος των υπηρεσιών του Οργανισμού και έχει όλες τις αρ¬ 
μοδιότητες που κατά την έναρξη ισχύος του παρόντος 
προβλέπονται από την κείμενη νομοθεσία για το Γενικό 




ΦΕΚ128 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2089 


Γραμματέα, τον Πρόεδρο και το Διοικητικό Συμβούλιο 
του Ε.Ο.Τ. 

δ. Με την έναρξη ισχύος των διατάξεων της προηγού¬ 
μενης παραγράφου καταργούνται οι διατάξεις της παρα¬ 
γράφου 4του άρθρου 1 του ν. 2160/1993 (ΦΕΚ118 Α'). Ό¬ 
που στην κείμενη νομοθεσία αναφέρεται Πρόεδρος 
Ε.Ο.Τ., Διοικητικό Συμβούλιο Ε.Ο.Τ. και Γενικός Γραμμα¬ 
τέας Ε.Ο.Τ. στο εξής νοείται ο Πρόεδρος του Ε.Ο.Τ. 

ε. Η αποζημίωση του Προέδρου του Ε.Ο.Τ. καθορίζεται 
με κοινή απόφαση των Υπουργών Ανάπτυξης και Οικονο¬ 
μικών. 

5. Μετά την παρ. 4 του άρθρου 4 του ν. 2206/1994 (ΦΕΚ 
62 Α') προστίθεται παράγραφος 4α ως εξής: 

«4.α) Απαγορεύεται η πρόσληψη στις επιχειρήσεις κα¬ 
ζίνο της χώρας όσων έχουν υπηρετήσει στη Διεύθυνση 
Καζίνο του Υπουργείου Ανάπτυξης, με οποιαδήποτε σχέ¬ 
ση εργασίας, ως διοικητικό προσωπικό ή ως μέλη του ε¬ 
λεγκτικού μηχανισμού των Καζίνο του αυτού ή άλλου Υ¬ 
πουργείου ή έχουν διατελέσει μέλη της Επιτροπής Καζί¬ 
νο. Η απαγόρευση ισχύει επί πέντε (5) έτη από την με 
οποιονδήποτε τρόπο διακοπή της σχέσεώς τους με τις υ¬ 
πηρεσίες αυτές. 

Οι παραβάτες των ως άνω διατάξεων υπόκεινται στις 
ποινές της παραγράφου 5 του παρόντος άρθρου.» 

6. Στο τέλος του άρθρου 6 του ν. 2160/1993 προστίθε¬ 
ται παράγραφος 24 ως εξής: 

«24. Οι χώροι οργανωμένης κατασκήνωσης με ή χωρίς 
οικίσκους εξομοιώνονται με τα κύρια ξενοδοχειακά κατα¬ 
λύματα της παρ. ΙΑτου άρθρου 2του νόμου αυτού, όσον 
αφορά στην εφαρμογή του άρθρου 13 του ν. 4377/1929 
και με τους ίδιους όρους και διαδικασία που ισχύει προ- 
κειμένου περί ξενοδοχειακών επιχειρήσεων. Το αυτό ι¬ 
σχύει και όσον αφορά στη δυνατότητα παραχώρησης της 
χρήσης αιγιαλού, που ευρίσκεται στο θαλάσσιο μέτωπο 
των επιχειρήσεων αυτών, σύμφωνα με την παρ. 5 του άρ¬ 
θρου 13τουα.ν. 1540/1938 (ΦΕΚ488 Α').» 

7. Ρύθμιση χρεών προς Ε.Ο.Τ. και Ε.Τ.Α. Α.Ε.. 

Η προθεσμία για την υποβολή αίτησης ρύθμισης για ε¬ 
ξόφληση των οφειλών προς τον Ελληνικό Οργανισμό 
Τουρισμού (Ε.Ο.Τ.) και την Ανώνυμη Εταιρεία «Ελληνικά 
Τουριστικά Ακίνητα Α.Ε.» σύμφωνα με τις διατάξεις του 
άρθρου 21 παρ. 9του ν. 2741/1999, του άρθρου 9 παρ. 16 
του ν. 2837/2000 και της υπ’ αριθμ. Τ/1300/31.3.2000 κοι¬ 
νής απόφασης των Υπουργών Οικονομικών και Ανάπτυ¬ 
ξης (ΦΕΚ 462 Β') παρατείνεται για έξι (6) μήνες από τη δη¬ 
μοσίευση του παρόντος νόμου. 

8. Η προθεσμία των τριών μηνών της παρ. 5του άρθρου 
21 του ν. 2741/1999 γιατην υποβολή των δικαιολογητικών 
προς απόκτηση σήματος λειτουργίας τουριστικού κατα¬ 
λύματος παρατείνεται κατά τριάντα (30) ημέρες από την 
έναρξη ισχύος του παρόντος νόμου. 

9. Το πρώτο εδάφιο της παραγράφου 6 του άρθρου 3 
του ν. 2160/1993 (ΦΕΚ 118 Α') καταργείται. 

Άρθρο 25 

Τροποποιήσεις της νομοθεσίας περί 
ιδιωτικής ασφάλισης 

1. Η παράγραφος 6 του άρθρου 10 του ν.δ. 400/1970, α¬ 
ντικαθίσταται ως εξής: 


«6. Αμέσως μετά την ανάκληση της άδειας λειτουργίας 
ασφαλιστικής επιχείρησης ο επόπτης εκκαθάρισης προ¬ 
βαίνει σε σφράγιση και εν συνεχεία αποσφράγιση των κε¬ 
ντρικών γραφείων και των υποκαταστημάτων της επιχεί¬ 
ρησης σύμφωνα με τις σχετικές διατάξεις του Κώδικα Πο¬ 
λιτικής Δικονομίας.» 

2. Μετά την παρ. 6 του άρθρου 10 του ν.δ. 400/1970 
προστίθενται παράγραφοι 7 και 8 ως ακολούθως, οι δε 
παράγραφοι 7 αναριθμούνται σε 9 και 10: 

«7. Από την ημερομηνία ανάκλησης της άδειας λειτουρ¬ 
γίας της ασφαλιστικής επιχείρησης ή της θέσης αυτής σε 
κοινή εκκαθάριση ή σε κατάσταση πτώχευσης, το Επικου¬ 
ρικό Κεφάλαιο διοικεί και διαθέτει όλα τα περιουσιακά 
στοιχεία που έχουν διατεθεί σύμφωνα με το άρθρο 8 του 
παρόντος σε τοποθέτηση ασφαλίσεων αστικής ευθύνης 
από χερσαία αυτοκίνητα οχήματα. Τα έκτων μεταβιβαζο- 
μένων περιουσιακών στοιχείων ακίνητα εκποι-ούνται από 
το Επικουρικό Κεφάλαιο με πλειοδοτικό διαγωνισμό, που 
διενεργείται με υποβολή κλειστών και σφραγισμένων έγ¬ 
γραφων προσφορών και με τιμή εκκίνησης αυτήν που θα 
ορίσει η Επιτροπή του άρθρου 9 του κ.ν. 2190/1920, η ο¬ 
ποία προκειμένου για ακίνητα σε περιοχές, στις οποίες ι¬ 
σχύει το σύστημα του αντικειμενικού προσδιορισμού της 
αξίας τους δεν μπορεί να είναι μικρότερη της αντικειμενι¬ 
κής αξίας. Με απόφαση του Υπουργού Ανάπτυξης ορίζο¬ 
νται τα στοιχεία που πρέπει να περιέχει η διακήρυξη διε¬ 
νέργειας του πλειοδοτικού διαγωνισμού και ενδεικτικά ο 
τρόπος κατάθεσης των προσφορών, η διαδικασία απο¬ 
σφράγισής τους, η αξιολόγηση αυτών, τα κριτήρια επιλο¬ 
γής του τελικού πλειοδότη, η δημοσίευση της διακήρυξης 
και η διαδικασία διενέργειας επαναληπτικού διαγωνισμού 
σε περίπτωση που ο πρώτος δεντελεσφορήσει, καθώς και 
κάθε άλλη λεπτομέρεια για την εφαρμογή της παρούσας 
παραγράφου. Τίτλοι, ομόλογα και λοιπά παρόμοια και ά¬ 
μεσα ρευστοποιήσιμα περιουσιακά στοιχεία εκποιούνται 
στην τρέχουσα χρηματιστηριακή τους αξία ή στην τρέ¬ 
χουσα ή συνήθη αξία τους στις αγορές χρήματος και κε¬ 
φαλαίου. Καταθέσεις σε τράπεζες περιέρχονται στην άμε¬ 
ση διάθεση και διαχείριση του Επικουρικού Κεφαλαίου. 

8. Το Επικουρικό Κεφάλαιο υποχρεούται να καταβάλει 
στα όργανα εκκαθάρισης το ποσό που αντιστοιχεί στην α¬ 
ναλογική συμμετοχή του στην ικανοποίηση των προνο¬ 
μιακών απαιτήσεων των εργαζομένων και στα έξοδα εκ¬ 
καθάρισης, η οποία υπολογίζεται κατά το λόγο της ασφα¬ 
λιστικής τοποθέτησης του κλάδου αστικής ευθύνης από 
την κυκλοφορία αυτοκινήτων προς το σύνολο της ασφα¬ 
λιστικής τοποθέτησης της εταιρείας σε όλους τους κλά¬ 
δους που ασκούσε. Το τυχόν εναπομένον υπόλοιπο μετά 
την καταβολή του κατά τα άνω ποσού, την ικανοποίηση 
των δικαιούχων ασφαλίσματος και την επιστροφή των μη 
δεδουλευμένων ασφαλίστρων επιστρέφεται στον εκκα- 
θαριστή ή τον σύνδικο.» 

3. Στο άρθρο 19 του ν. 489/1976 (ΦΕΚ 331 Α') μετά την 
παράγραφο 5 προστίθεται παράγραφος 6 ως εξής: 

«6. Οι αποζημιώσεις που καταβάλλει το Επικουρικό Κε¬ 
φάλαιο σε δικαιούχους ασφαλίσματος αστικής ευθύνης 
απάτην κυκλοφορία αυτοκινήτων απαλλάσσονται τέλους 
χαρτοσήμου.» 

4. Το τρίτο εδάφιο της παρ. 4 του άρθρου 10 του ν.δ. 

400/1970 (ΦΕΚ10 Α'), όπως αυτό ανπκαταστάθηκε από το 
άρθρο 35 παρ. 10 εδ. α'του ν. 2496/1997 (ΦΕΚ 87 Α') κα- 
ταργείται. 

Άρθρο 26 

1. Στο τέλος του τρίτου εδαφίου της παραγράφου 1 του 
άρθρου 34 του ν. 2773/1999 (ΦΕΚ 286 Α') προστίθεται ε¬ 
δάφιο ως εξής: 

«Ειδικά για θέματα διαχείρισης της περιουσίας του Ο- 
ΑΠ-Δ.Ε.Η., πέραν της αναφερόμενης περιουσίας στο άρ¬ 
θρο 1 της σύμβασης, που κυρώθηκε με την παρ. 12 του 
άρθρου 34 του ν. 2773/1999, η εποπτεία θα ασκείται και α¬ 
πό τους Υπουργούς Οικονομικών και Ανάπτυξης.» 

2. Στην παράγραφο 5 του άρθρου 34 του ν. 2773/1999 
(ΦΕΚ 286 Α') προστίθενται τα ακόλουθα εδάφια: 

«Τα αντίστοιχα χρηματικά ποσά θα συνιστούν «Ειδικό 
Κεφάλαιο» το οποίο θα καταχωρείται και θα τηρείται σε ι¬ 
διαίτερο Λογαριασμό του ΟΑΠ-Δ.Ε.Η., η δε εκμετάλλευ¬ 
σή του θα γίνεται με απόφαση του Διοικητικού Συμβουλί¬ 
ου του ΟΑΠ-Δ.Ε.Η. κατόπιν εισήγησης ειδικού επενδυτι¬ 
κού συμβούλου, με έγκριση των Υπουργών Οικονομικών, 
Ανάπτυξης, Εργασίας και Κοινωνικών Ασφαλίσεων. Η 
κατ’ έτος απόδοση του «Ειδικού Κεφαλαίου» διατίθεται 
προς αναπλήρωση των απωλειών του Κεφαλαίου λόγω 
πληθωρισμού, το δε υπόλοιπό της, κατά το 80% θα απο¬ 
τελεί πόρο του ΟΑΠ-Δ.Ε.Η. κατά την παράγραφο 6 του 
παρόντος νόμου και κατά το 20% έσοδο του Οργανισμού, 
το οποίο είτε θα προστίθεται στο «Ειδικό Κεφάλαιο» είτε 
όπως θα αποφασίζει το Διοικητικό Συμβούλιο του ΟΑΠ- 
Δ.Ε.Η. με έγκριση των ως άνω Υπουργών.» 

3. Η παρ. 7 του άρθρου 34 του ν. 2773/1999 (ΦΕΚ 286 Α') 
αντικαθίσταται ως ακολούθως: 

«7. Το προσωπικό που υπηρετεί κατά την έναρξη λει¬ 
τουργίας του ΟΑΠ-δ.ε.η. στη Διεύθυνση Ασφάλισης Προ¬ 
σωπικού της Δ.Ε.Η. αποσπάται αυτοδίκαια στον ΟΑΠ- 
Δ.Ε.Η., χωρίς χρονικό περιορισμό. Η υπηρεσιακή και μι- 
σθολογική κατάσταση των υπαλλήλων αυτών διέπεται 
από τον ισχύοντα εκάστοτε Κανονισμό Κατάστασης Προ¬ 
σωπικού Δ.Ε.Η. (Κ.Κ.Π.-Δ.Ε.Η.) καιτο ισχύονεκάστοτε μι¬ 
σθολόγιο. Η δαπάνη της εν γένει μισθοδοσίας καθώς και 
οι αντίστοιχες ασφαλιστικές εισφορές εργοδότη βαρύ- 
νουντον Οργανισμό, για όσο χρόνο οι ανωτέρω παρέχουν 
τις υπηρεσίες τους σε αυτόν. Με κοινή απόφαση των Υ¬ 
πουργών Ανάπτυξης και Εργασίας και Κοινωνικών Ασφα¬ 
λίσεων, ύστερα από γνώμη των Δ.Σ. του ΟΑΠ-Δ.Ε.Η. και 
της Δ.Ε.Η., ρυθμίζεται κάθε αναγκαία διαδικαστική λε¬ 
πτομέρεια. Για όσο χρόνο υπηρετούν στον ΟΑΠ-Δ.Ε.Η. οι 
κατά τα ανωτέρω αποσπασμένοι υπάλληλοι, δεν πληρού- 
νται ισάριθμες και αντίστοιχες οργανικές θέσεις του Ο¬ 
ΑΠ-Δ.Ε.Η.. 

Με κοινή απόφαση των Υπουργών Ανάπτυξης και Εργα¬ 
σίας και Κοινωνικών Ασφαλίσεων, ύστερα από σύμφωνη 
γνώμη του Δ.Σ. της Δ.Ε.Η., σε περίπτωση αποχώρησης υ¬ 
παλλήλων του πρώτου εδαφίου από τον ΟΑΠ-Δ.Ε.Η., 
μπορεί να αποσπώνται στον Οργανισμό υπάλληλοι της 
Δ.Ε.Η. της ίδιας κατηγορίας ή ειδικότητας, εφαρμοζομέ- 
νων των διατάξεων του άρθρου 58 του ν. 1943/1991. 

Έως ότου οργανωθούν και στελεχωθούν οι υπηρεσίες 
του ΟΑΠ-Δ.Ε.Η., η διεκπεραίωση των εργασιών του γίνε¬ 
ται από τη Διεύθυνση Ασφάλισης Προσωπικού Δ.Ε.Η.. 


Οι απασχολούμενοι κατά την έναρξη λειτουργίας του 
ΟΑΠ-Δ.Ε.Η. στη Διεύθυνση Ασφάλισης Προσωπικού 
Δ.Ε.Η. (Δ.Α.Π.-Δ.Ε.Η.) με ελεύθερη επαγγελματική σχέ¬ 
ση (σύμβαση παροχής ιατρικών φροντίδων) ιατροί, εξα¬ 
κολουθούν να παρέχουν τις υπηρεσίες τους και στον Ο¬ 
ΑΠ-Δ.Ε.Η., κατά την κρίση του Δ.Σ. του Οργανισμού, με 
συνεκτίμηση των εκάστοτε υφιστάμενων αναγκών και της 
τήρησης των συμβατικών τους υποχρεώσεων. 

Ο ΟΑΠ-Δ.Ε.Η. μπορεί να συμβάλλεται με σύμβαση μί¬ 
σθωσης έργου με ιατρούς διαφόρων ειδικοτήτων. Η πρό¬ 
ταση για έγκριση απασχόλησης, η κατανομή κατά τόπο 
και ειδικότητα, ο χρόνος απασχόλησης καθώς και η απο¬ 
ζημίωση των ιατρών αυτών ορίζονται κατά περίπτωση με 
βάση τις εκάστοτε ανάγκες, με απόφαση του Δ.Σ. του Ο¬ 
ΑΠ-Δ.Ε.Η. και σύμφωνα με τις ισχύουσες για τις συμβά¬ 
σεις αυτές, γενικές διατάξεις της κείμενης νομοθεσίας. 

Ο αριθμός των ιατρών των τριών προηγούμενων εδα¬ 
φίων δεν μπορεί να υπερβαίνει τους εκατόν εξήντα (160).» 

4. Στην παρ. 9του άρθρου 34 του ν. 2773/1999 (ΦΕΚ 286 
Α') αντικαθίσταται το τελευταίο εδάφιο και προστίθενται 
εδάφια ως ακολούθως: 

«Με ίδιες αποφάσεις εκδίδεται ο Κανονισμός Ασφάλι¬ 
σης Προσωπικού, σύμφωνα με τον ισχύοντα κατά την έκ¬ 
δοση του παρόντος νόμου, Κανονισμό Ασφάλισης Προ¬ 
σωπικού Δ.Ε.Η. (ΦΕΚ 718 Β /18.8.1966) και ο Κανονισμός 
Οικονομικής και Λογιστικής Λειτουργίας του ΟΑΠ-Δ.Ε.Η. 
και ρυθμίζεται κάθε αναγκαία λεπτομέρεια. 

Το σύνολο των οργανικών θέσεων του τακτικού προσω¬ 
πικού ορίζεται σε 1.018 θέσεις. 

Οι υπηρεσίες του ΟΑΠ-Δ.Ε.Η. λειτουργούν σε επίπεδο 
Γενικής Διεύθυνσης. Ο Προϊστάμενος της Γενικής Διεύ¬ 
θυνσης του Οργανισμού διορίζεται στη θέση αυτή και με 
το βαθμό του Γενικού Διευθυντή, με σχέση δημοσίου δι¬ 
καίου για θητεία τριών ετών, με απόφαση του Διοικητικού 
Συμβουλίου, που εγκρίνεται από τους Υπουργούς Ανά¬ 
πτυξης, Εργασίας και Κοινωνικών Ασφαλίσεων. Με την ί¬ 
δια απόφαση καθορίζονται οι αποδοχές του. Ο Προϊστά¬ 
μενος της Γ ενικής Διεύθυνσης κατέχει το βαθμό του Γ ενι¬ 
κού Διευθυντή όσο διαρκείη θητεία του. 

Ο Προϊστάμενος της Γ ενικής Διεύθυνσης επιλέγεται α¬ 
πό το Διοικητικό Συμβούλιο, ύστερα από δημόσια προκή¬ 
ρυξη για την πλήρωση της θέσης, η οποία δημοσιεύεται 
σε τέσσερις τουλάχιστον εφημερίδες μεγάλης κυκλοφο¬ 
ρίας καιτοιχοκολλάται σε εμφανή σημεία του ΟΑΠ-Δ.Ε.Η. 
καιτηςΔ.Ε.Η.. Στην προκήρυξη αναφέρονταιτα αναγκαία 
προσόντα, οι αποδοχές και η προθεσμία υποβολής υπο¬ 
ψηφιοτήτων, που δεν μπορεί να είναι μικρότερη από είκο¬ 
σι (20) ημέρες από τη δημοσίευση. Ο επιλεγόμενος πρέ¬ 
πει να είναι πτυχιούχος Α. Ε.I., να γνωρίζει άριστα μία ξένη 
γλώσσα και να έχει διοικητική εμπειρία σε θέση ευθύνης 
του δημόσιου ήτου ιδιωτικού τομέα, τουλάχιστον για τέσ¬ 
σερα (4) έτη. Σε περίπτωση ισοδυναμίας προσόντων προ- 
τιμάται ο υποψήφιος από τον ΟΑΠ-Δ.Ε.Η. ή τη Δ.Ε.Η.. Ε¬ 
άν ο διοριζόμενος προέρχεται από φορέα του ευρύτερου 
δημόσιου τομέα, όπως αυτός καθορίζεται στην παρ. 1 του 
άρθρου 14 του ν. 2190/1994, όταν αποχωρήσει από τη θέ¬ 
ση του Προϊσταμένου Γενικής Διεύθυνσης, επανέρχεται 
αυτοδικαίως και με το βαθμό που κατείχε στην προηγού¬ 
μενη θέση του. Αν η θέση αυτή δεν είναι κενή, ή έχει κα- 

ταργηθεί, θεωρείται ότι κατέχει ομοιόβαθμη προσωρινή 
θέση του κλάδου του, που συνιστάται αυτοδικαίως και κα- 
ταργείται επίσης αυτοδικαίως, όταν αποχωρήσει από την 
υπηρεσία του και καταλαμβάνει την πρώτη θέση του κλά¬ 
δου του που θα κενωθεί. Η υπηρεσία του στη θέση του 
Προϊσταμένου της Γενικής Διεύθυνσης λογίζεται ως 
πραγματική υπηρεσία για όλες τις συνέπειες και ασφαλί¬ 
ζεται υποχρεωτικά στα ταμεία που ασφαλιζόταν πριν το 
διορισμό του στη νέα θέση. 

Ο Προϊστάμενος της Γενικής Διεύθυνσης του Οργανι¬ 
σμού προΐσταταιτων υπηρεσιών, είναι ο ιεραρχικός Προϊ¬ 
στάμενος των υπαλλήλων που υπηρετούν στον ΟΑΠ- 
Δ.Ε.Η. και διευθύνει τις εργασίες του στα πλαίσιατων κα¬ 
νονισμών του ΟΑΠ-Δ.Ε.Η., του προϋπολογισμού και των 
αποφάσεων του Δ.Σ.. 

Κατά την πλήρωση της ανωτέρω θέσης για πρώτη φο¬ 
ρά, στη θέση αυτή διορίζεται ο υπηρετών, κατά την έναρ¬ 
ξη ισχύος της παρούσας διάταξης, Διευθυντής της Διεύ¬ 
θυνσης Ασφάλισης Προσωπικού Δ.Ε.Η., για τριετή θη¬ 
τεία, η οποία λογίζεται ότι αρχίζει με την έναρξη 
λειτουργίας του ΟΑΠ-Δ.Ε.Η.. 

Μέχρι του διορισμού του στη θέση αυτή, ο ανωτέρω α¬ 
σκεί καθήκοντα εισηγητή στο Διοικητικό Συμβούλιο του 
ΟΑΠ-Δ.Ε.Η. σύμφωνα με τις διατάξεις του άρθρου 4 του 
ν. 4491/1966.» 

5. Στο τέλος της παρ. 11 του άρθρου 34 του ν. 
2773/1999 (ΦΕΚ 286 Α') προστίθεται εδάφιο ως εξής: 

«Η Δ.Ε.Η. θα εξακολουθήσει να καλύπτει τις κοινωνικές 
παροχές που έχουν συμφωνηθεί με ΕΣΣΕ και ιδίως των ε¬ 
τών 1983, 1984, 1985, 1990, μεταξύ της πλέον Αντιπρο¬ 
σωπευτικής Συνδικαλιστικής Οργάνωσης Προσωπικού 
(Α.Σ.Ο.Π.) και της Επιχείρησης, περιλαμβανομένης και 
της δαπάνης μισθοδοσίας του απασχολούμενου προσω¬ 
πικού σε βρεφονηπιακούς σταθμούς Δ.Ε.Η..» 

Άρθρο 27 

Κωδικοποίηση νομοθεσίας έρευνας και τεχνολογίας 

Με προεδρικό διάταγμα, που εκδίδεται με πρόταση του 
Υπουργού Ανάπτυξης, μπορεί να κωδικοποιείται η ισχύ- 
ουσα νομοθεσία για την έρευνα και την τεχνολογία, σε ε¬ 
νιαίο κείμενο. 

Κατά την κωδικοποίηση επιτρέπεται η αλλαγή της σει¬ 
ράς των άρθρων, ο ορισμός υποτίτλων σε κάθε άρθρο, η 
διαίρεση της ύλης σε τμήματα και κεφάλαια, καθώς και η 
συντακτική βελτίωση χωρίς μεταβολή ή αλλοίωση της έν¬ 
νοιας του κειμένου. 

Άρθρο 28 

Θέματα ιδιωτικοποιήσεων 

1. Το πέμπτο εδάφιο της παρ. 3 του άρθρου 5 του ν. 
2000/1991 (ΦΕΚ 206 Α'), όπως ισχύει, ήτοι «οι διαφορές εκ 
της συμβάσεωςτων συμβαλλομένων υπάγονται στην αρ¬ 
μοδιότητα των ελληνικών τακτικών διοικητικών δικαστη¬ 
ρίων», καταργείται. 

2. Στη παράγραφο 1 του άρθρου 5 του ν. 2000/1991 
(ΦΕΚ 206 Α') προστίθενται περιπτώσεις η' και θ' οι οποίες 
έχουν ως εξής: 

«η. Πώληση μετοχών ανώνυμης εταιρείας της παρ. 2 
του άρθρου 1 του νόμου αυτού, ήδη εισηγμένης στο 
Χ.Α.Α., δια της εκδόσεως κινητών αξιών ανταλλάξιμων με 


τις πωλούμενες ως άνω μετοχές (ανταλλάξιμες κινητές α¬ 
ξίες) και διάθεσης αυτών των αξιών στην Ελλάδα ή και την 
αλλοδαπή. Εκδότης αυτών των αξιών δύναται να είναι το 
Δημόσιο ή ο εκάστοτε πωλητής - φορέας, στου οποίου 
την κυριότητα ανήκουν οι πωλούμενες μετοχές, ή ημεδα¬ 
πό ή αλλοδαπό νομικό πρόσωπο, στο οποίο θα έχουν 
προηγουμένως πωληθεί αυτές οι μετοχές από το Δημό¬ 
σιο ή τον εκάστοτε πωλητή - φορέα. Στην τελευταία αυτή 
περίπτωση, εάν κατά το χρόνο λήξης τους οι ανωτέρω κι¬ 
νητές αξίες δεν έχουν ανταλλαγεί με τις ήδη πωληθείσες 
μετοχές, αυτές μπορεί να συμφωνηθεί ότι θα επαναμετα- 
βιβάζονται στο Δημόσιο ή στον εκάστοτε φορέα - πωλητή 
ή και σε νομικά πρόσωπα που αυτοί δύνανται να υποδει¬ 
κνύουν προς τον εκδότη των εν λόγω κινητών αξιών. 

θ. Πώληση μετοχών ανώνυμης εταιρείας της παρ. 2 του 
άρθρου 1 του νόμου αυτού, ήδη εισηγμένης στο Χ.Α.Α., 
σε πιστωτικά ή και χρηματοδοτικά ιδρύματα ή άλλης μορ¬ 
φής χρηματοοικονομικούς οίκους της ημεδαπής ή της 
αλλοδαπής, προς το σκοπό της περαιτέρω διάθεσης των 
μετοχών αυτών από τους ανωτέρω αρχικούς αγοραστές 
προς τρίτους μετά από προηγούμενη συναίνεση του Δη¬ 
μοσίου ή του εκάστοτε φορέα - πωλητή. Το Δημόσιο ή ο ε¬ 
κάστοτε φορέας - πωλητής μπορεί να συμφωνηθεί ότι θα 
καταβάλλει στους ανωτέρω αρχικούς αγοραστές τόκο ή 
άλλης μορφής χρηματικό αντάλλαγμα για τη διακράτηση 
των εν λόγω μετοχών μέχρι την περαιτέρω διάθεσή τους, 
σε περίπτωση δε που αυτή η διάθεση δεν πραγματοποιη¬ 
θεί εντός της προσυμφωνημένης προθεσμίας, να επανα- 
γοράζει (είτε το ίδιο ή το τυχόν υποδεικνυόμενο από το 
Δημόσιο ή τον εκάστοτε φορέα - πωλητή νομικό πρόσω¬ 
πο) τις αρχικώς πωληθείσες μετοχές.» 

3. Στο άρθρο 5 του ν. 2000/1991 (ΦΕΚ 206 Α') προστίθε¬ 
ται παράγραφος 2, στη θέση της ήδη καταργηθείσας, με 
το άρθρο 29παρ. 3του ν. 2843/2000 (ΦΕΚ219 Α'), παρα¬ 
γράφου 2, η οποία έχει ως εξής: 

«2. Με τις συμβάσεις που είναι απαραίτητες για την ε¬ 
φαρμογή των περιπτώσεων η' και θ' της παραγράφου 1 
του παρόντος άρθρου, οι οποίες συνομολογούνται από 
τον Υπουργό Οικονομικών, εάν οι πωλούμενες μετοχές α¬ 
νήκουν στην κυριότητα του Δημοσίου ή από το αρμόδιο 
όργανο αυτού εάν οι πωλούμενες μετοχές ανήκουν στην 
κυριότητα άλλου πωλητή - φορέα, καθορίζονται οι ειδικό¬ 
τεροι όροι των αντίστοιχων συναλλαγών. Ενδεικτικά, με 
τις συμβάσεις αυτές θα καθορίζονται το είδος, οι όροι έκ¬ 
δοσης και διάθεσης των κινητών αξιών της περίπτωσης η' 
και αντίστοιχα οι όροι και η διαδικασία μεταβίβασης και ε- 
παναμεταβίβασης των αναφερόμενων, στις ανωτέρω πε¬ 
ριπτώσεις η' και θ', μετοχών, προσδιοριζομένου σε κάθε 
περίπτωση του τρόπου και μεθόδου προσδιορισμού και 
καταβολής του σχετικού οικονομικού ανταλλάγματος, το 
είδος και η έκταση των δικαιωμάτων και υποχρεώσεων 
του Δημοσίου ή του εκάστοτε φορέα- πωλητή μέχρι το 
χρόνο λήξης των σχετικών κινητών αξιών, καθώς και κάθε 
άλλη σχετική λεπτομέρεια. Οι διατάξεις της παραγράφου 
3 του παρόντος άρθρου εφαρμόζονται αναλόγως και στις 
περιπτώσεις ιδιωτικοποίησης σύμφωνα με τις περιπτώ¬ 
σεις η' και θ'της παραγράφου 1 του παρόντος άρθρου. Η 
μεταβίβαση ή αναμεταβίβαση των μετοχών κατά τις περι¬ 
πτώσεις η' και θ' διενεργούνται με χρηματιστηριακή ή ε- 
ξωχρηματιστηριακή συναλλαγή κατά παρέκκλιση οποί- 

ασδήποτε τυχόν νομοθετικής ή κανονιστικής αντίθετης 
διάταξης. Η ανταλλαγή των κινητών αξιών της περίπτω¬ 
σης η' με μετοχές πραγματοποιείται κατά την παράγραφο 
11 του άρθρου 15 του ν. 3632/1928, όπως η παράγραφος 
αυτή ισχύει, ανεξάρτητα απάτην ιδιότητα του εκδότη αυ¬ 
τών των κινητών αξιών. Επί των ανταλλάξιμων κινητών α¬ 
ξιών της περίπτωσης η', εάν αυτές εκδίδονται από το Δη¬ 
μόσιο ή από άλλο πωλητή - φορέα, εφαρμόζονται αναλό- 
γως οι διατάξεις των παραγράφων 2,4,5,6,7,9 και 10 του 
άρθρου ΙΟτου ν. 2642/1998περίμετοχοποιήσεωντίτλων. 
Οι δαπάνες για την εφαρμογή των διατάξεων της προη¬ 
γούμενης παραγράφου γίνονται κατά παρέκκλιση των 
διατάξεων του δημόσιου λογιστικού και κάθε συναφούς 
διατάξεως.» 

4. Στο τέλος της περιπτώσεως β'της παραγράφου 1 του 
άρθρου 6 του ν. 2000/1991 (ΦΕΚ 206 Α'), προστίθεται ε¬ 
δάφιο το οποίο έχει ως εξής: 

«Οι διατάξεις των δύο παραπάνω εδαφίων δεν εφαρμό¬ 
ζονται στην περίπτωση επιχειρήσεων εισηγμένων στο 
Χρηματιστήριο Αξιών Αθηνών.» 

Άρθρο 29 
Ισχύος του νόμου 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεςω, εκτός εάν ορί¬ 
ζουν διαφορετικά οι επί μέρους διατάξεις. 


Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 19 Ιουνίου 2001 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


Β.ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. Π ΑΠΑΝΤΩΝ ΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Τ. ΓΙΑΝΝΙΤΣΗΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 


ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


Θεωρήθηκε και. τέθηκε η Μεγάλη Σφραγίδα του Κράτους. 


Αθήνα, 21 Ιουνίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




